open-index/open-wikipedia-markdown huggingface dataset:
ఎల్లంపల్లె

**ఎల్లంపల్లె**, కడప జిల్లా ఎస్.మైదుకూరు మండలానికి చెందిన రెవెన్యూయేతర  గ్రామం. 

## చరిత్ర
ఎల్లంపల్లె గ్రామ సమీపంలోని గగ్గితిప్ప వద్ద పొలాలలో పురాతన శాసనాలు, శిల్పాలు బయటపడినవి. ఎల్లంపల్లె సమీపంలోని "పేరనిపాడు" రాజధానిగా, సా.శ. 1428లో సంబెట పిన్నయదేవ మహారాజు శాసనాలు వేయించారని చరిత్రకారులు, తెలుగు భాషోద్యమ సమాఖ్యకు చెందిన తవ్వా ఓబుల్ రెడ్డి వీటి వెలికితీత సమయంలో అభిప్రాయపడ్డారు. విజయనగర సామ్రాజ్యాన్ని రెండవ దేవరాయలు పరిపాలిస్తున్న కాలంలో సంబెట పిన్నయదేవ మహారాజు విజయనగర సామంతునిగా ఈ ప్రాంతంలో కోట నిర్మించారు. కోట, పేట కట్టి రాజ్యం చేశాడు. పేట నిర్మాణంలో సైన్యాధ్యక్షుడు హెగ్గడన్న ప్రధాన భూమిక వహించాడు. పిన్నయదేవ మహారాజు అనంతరం రాజ్యాన్ని ఆయన కుమారుడు సంబెట శివరాజు పరిపాలించాడు. ఆయన పరిపాలనా కాలంలో ఈ ప్రాంతంలో అనేక దేవాలయాలు నిర్మించాడు. అస్తవ్యస్త పరిస్థితులు దన్నుగా సామ్రాజ్యంపై శివరాజు తిరుగుబాటు చేశాడు. అప్పటి విజయనగర చక్రవర్తి సాళువ వీరనరసింహరాయలు ఫిరంగులతో కోటను కూల్చి, తిరుగుబాటును అణచివేసి పేరనిపాడు సామంత రాజ్యాన్ని సామ్రాజ్యంలోకి కలిపేసుకున్నాడు. అప్పటినుంచీ సామ్రాజ్య పతనం వరకూ విజయనగర చక్రవర్తులు నేరుగా ఈ ప్రాంతాన్ని పరిపాలించారు. గ్రామంలో వెయ్యేళ్ళ చరిత్ర ఉన్న సోమేశ్వరస్వామి ఆలయంలో జీర్ణావస్థలో ఉంది.

## దేవాలయాలు
;తిరుమలనాథ ఆలయం
ఎల్లంపల్లి సమీపంలో సంబెట పిన్నయదేవ మహారాజు వారసుడైన సంబెట శివరాజు నిర్మించిన తిరుమలనాథ ఆలయం ఉంది. సా.శ.1503లో సంబెట శివరాజు యల్లంపల్లికి ఈశాన్యదిశలోని గుట్టపై శ్రీదేవి, భూదేవి సమేత తిరుమలనాథ స్వామి ఆలయాన్ని తూర్పు అభిముఖంగా నిర్మించి, గుట్టకు పడమర నుంచి తన కోటలోంచి దేవాలయానికి వెళ్ళేందుకు వీలుగా మెట్లు ఏర్పాటుచేశాడు. తిరుగుబాటు విఫలమై శివరాజు రాజ్యభ్రష్టుడు అయ్యాకా విజయనగర సామ్రాజ్య పాలనలో శ్రీకృష్ణదేవరాయలు తిరుమలనాథ ఆలయం కైంకర్యం కోసం మాన్యంగా సమీపంలోని గడ్డంవారిపల్లె గ్రామాన్ని దానమిచ్చాడు. శతాబ్దాల అనంతరం చారిత్రక ప్రసిద్ధి కలిగివుండీ, నిర్లక్ష్యానికి గురైన ఈ ఆలయాన్ని ఇటీవల సోమా తిరుమల కొండయ్య జీర్ణోద్ధరణ చేశాడు. సంక్రాంతికి వైభవంగా వేడుక చేసి, స్వామిని ఆలయం చుట్టుపక్కల గ్రామాల్లో గ్రామోత్సవంగా ఊరేగింపు చేస్తారు.

## మూలాలు

## వెలుపలి లంకెలు
గోల్డెన్ గేట్

**గోల్డెన్ గేట్** అనగా ఉత్తర అమెరికా జలసంధి, అది శాన్ ఫ్రాన్సిస్కో అఖాతం నుంచి పసిఫిక్ మహాసముద్రమును కలుపుతుంది. శాన్ ఫ్రాన్సిస్కో ద్వీపకల్పం, మారిన్ ద్వీపకల్పముల యొక్క అగ్రముల ద్వారా ఇది నిర్వచించబడింది.  1937లో దీనిపై ప్రపంచ ప్రఖ్యాతి గాంచిన గోల్డెన్ గేట్ వంతెన నిర్మించబడింది.

## భూగర్భశాస్త్రం
సముద్ర మట్టం అనేక వందల అడుగుల తక్కువగా ఉన్న హిమయుగం చివరి సమయంలో హిమనీనద శాక్రమెంటో నది, సాన్ జోక్యూయిన్ నది జలాలు మహాసముద్రంలోకి వాటి మార్గంలో పోతూ రాతిమట్టానికి శుభ్రపరుస్తూ ఒక లోతైన ఛానల్ ఏర్పరచాయి. ఈ జలసంధి దాని యొక్క లోతు వలన, పసిఫిక్ మహాసముద్రం నుండి వచ్చే శక్తివంతమైన అలల ప్రవాహాల వలన నేడు బాగా ప్రసిద్ధి చెందింది. దీని యొక్క నీటిలో అనేక సుడిగుండాలు ఏర్పడుతుంటాయి. దీని యొక్క బలమైన ప్రవాహాలు, రాతి దిబ్బలు, పొగమంచు కారణంగా గోల్డెన్ గేట్ సైట్ నందు 100 కు పైగా నౌకా భంగాలు జరిగాయి.  
thumb|గోల్డెన్ గేట్ వంతెన, విహంగ వీక్షణ

## వాతావరణం

గోల్డెన్ గేట్ తరచుగా ముఖ్యంగా వేసవిలో పొగమంచుతో కప్పబడి ఉంటుంది. 

## గోల్డెన్ గేట్ బ్రిడ్జి
*ప్రధాన వ్యాసం గోల్డెన్ గేట్ వంతెన
గోల్డెన్ గేట్ వంతెన అనేది పసిఫిక్ సముద్రంలోని శాన్ ఫ్రాన్సిస్కో అఖాతం ప్రారంభం గోల్డెన్ గేట్‌పై నిర్మించిన ఒక గొలుసు వంతెన. U.S. రూట్ 101, కాలిఫోర్నియా స్టేట్ రూట్ 1ల్లో భాగంగా ఉన్న, ఇది శాన్ ఫ్రాన్సిస్కో ద్వీపకల్పంలోని ఉత్తర కొనపై ఉన్న శాన్ ఫ్రాన్సిస్కో నగరాన్ని మారిన్ కౌంటీతో కలుపుతుంది. గోల్డెన్ గేట్ వంతెన అనేది 1937లో ఇది పూర్తి అయిన సమయానికి ప్రపంచంలోని పొడవైన గొలుసు వంతెన పరిధిగా పేరు గాంచింది, కాలిఫోర్నియా, శాన్ ఫ్రాన్సిస్కో, సంయుక్త రాష్ట్రాల్లోని అంతర్జాతీయంగా గుర్తించబడిన చిహ్నాల్లో ఒకటిగా ఖ్యాతి గడించింది. ఇది పూర్తి అయిన తర్వాత దీని పరిధి పొడవును ఎనిమిది ఇతర వంతెనలు అధిగమించినప్పటికీ, ఇది ఇప్పటికీ న్యూయార్క్ సిటీలోని వెరాజానో-నేరోస్ వంతెన తర్వాత సంయుక్త రాష్ట్రాల్లో రెండవ పొడవైన గొలుసు వంతెన ప్రధాన పరిధిగా గుర్తించబడింది. దీనిని అమెరికన్ సొసైటీ ఆఫ్ సివిల్ ఇంజినీర్స్ ఆధునిక ప్రపంచ వింతలలో ఒకటిగా పేర్కొంది. ఫ్రోమెర్స్ పర్యాటక బృందం గోల్డెన్ గేట్ వంతెనను "ప్రపంచంలోని అత్యంత సుందరమైన, ఎక్కువగా ఫోటోలు తీసే వంతెన"గా పేర్కొన్నారు (అయితే ఫ్రోమెర్స్ ఇంగ్లండ్, లండన్‌లోని టవర్ వంతెనను కూడా అత్యధికంగా ఫోటోలు తీసే ప్రాంతంగా పేర్కొన్నారు).

## ఇవి కూడా చూడండి
గోల్డెన్ గేట్ వంతెన

## మూలాలు

## బయటి లింకులు

వర్గం:జలసంధులు
చేబ్రోలు సరస్వతీదేవి

**కవి కలహంసి** బిరుదాంకితురాలైన **చేబ్రోలు సరస్వతీదేవి** తెలుగు కవయిత్రి. ఈమె రచించిన సరస్వతీ శతకము శ్రీపాద కృష్ణమూర్తిశాస్త్రి, చెళ్ళపిళ్ల వెంకటశాస్త్రి, చిలకమర్తి లక్ష్మీనరసింహం వంటి రచయితల మన్ననలు పొందినది. మద్రాసు విశ్వవిద్యాలయంలో ఇంటర్మీడియట్ క్లాసుకు పాఠ్యగ్రంథంగా ఎన్నుకొనబడింది. ఉత్తరకాండకు తొలిపలుకు రాస్తూ దివాకర్ల వేంకటావధాని ఆమె రచన ధారాళమై, భావనిర్భరమై, ఔచిత్య శోభితమై, నిర్దుష్టమై, అత్యంత హృద్యముగానున్నదని, మొల్ల, వెంగమాంబ కవితలతో సాటిగానున్నదని వ్రాసినారు.

ఈమె భర్త నూజివీడు జమీందారైన రాజా గోపాలమనాయుడు. ఈమెకు ముగ్గురు కుమారులు.

సరస్వతీదేవి సంస్కృతము, తెలుగు, ఇంగ్లీషు, హిందీ భాషలతో పాటు జ్యోతిషము కూడా అభ్యసించారు. ఈమె గురువు కందాడై కృష్ణమాచార్యులు, పంచకావ్యములు, నాటకాలంకారములు జ్ఞానసముపార్జన దృష్టితో బోధించేరని సుమిత్రాదేవి పేర్కొన్నారు.

ఈమె జటప్రోలు సంస్థానకవి వాజపేయాజుల రామసుబ్బరాయశాస్త్రి స్థాపించిన స్నేహలతా సంఘానికి ఉపాధ్యక్షురాలుగానూ, గృహలక్ష్మి మాసపత్రికకి ఉపసంపాదకురాలుగానూ పనిచేసింది.

## సాహిత్యకృషి
* సరస్వతీ రామాయణము
* శ్రీ సరస్వతీశతకము
* సత్యనారాయణ వ్రతకల్పము
* ఆత్మోపదేశము
* పతివ్రతాశతకము

## పురస్కారాలు
* గృహలక్ష్మి స్వర్ణకంకణం (1939)

## మూలాలు
* గూడ సుమిత్రాదేవి. గృహలక్ష్మి స్వర్ణకంకణ గ్రహీతలు, 1988

వర్గం:1939 జననాలు
వర్గం:తెలుగు రచయితలు
వర్గం:గృహలక్ష్మి స్వర్ణకంకణము గ్రహీతలు
వర్గం:నల్గొండ జిల్లా కవయిత్రులు
వర్గం:శతక కవులు
జానకీ శపథం

thumb
జానకీ శపథం హరికథా పితామహునిగా గుర్తింపు పొందిన ఆదిభట్ల నారాయణదాసు రచించిన హరికథ.

## కవి పరిచయం
ఆదిభట్ల నారాయణదాసు హరికథా పితామహునిగా సుప్రసిద్ధి పొందిన బహుముఖ ప్రజ్ఞాశాలి. ఆయన సంగీత, సాహిత్య, నృత్య కళలను మేళవించి హరికథ అన్న కొత్త ప్రక్రియను తయారుచేసిన సృజనశీలి. హరికథా సంప్రదాయం అవిచ్ఛిన్నంగా సాగుతూండడం ఆయన గొప్పదనానికి నిదర్శనం. సంగీత విద్వాంసునిగా ఆయన విజయనగర సంస్థానాధీశుని అభిమానాన్ని చూరగొన్నారు. నడుముకు పైపంచ బిగించి, గంధం పెట్టుకుని, మెడలో మాలవేసి హరికథను ప్రారంభిస్తూ "శంభో" అని నినదిస్తే చుట్టుపక్కల గ్రామాలకు ఆయన కంఠం వినవచ్చేదంటారు. నోబెల్ బహుమతి అందుకున్న బహుముఖ ప్రజ్ఞాశాలి రవీంద్రనాథ్ ఠాగూర్ వంటి ప్రముఖులు ఆదిభట్ల వారి అనితర సాధ్యమైన విస్తృత ప్రతిభకు ఆశ్చర్యపోయారు. ఆయన రచించిన పరిమితమైన హరికథల్లో ఇది ఒకటి.

## మూలాలు
* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
వర్గం:1949 పుస్తకాలు
జనమంచి వేంకట సుబ్రహ్మణ్యశర్మ

**జనమంచి వేంకట సుబ్రహ్మణ్యశర్మ** (నవంబరు 11, 1899 - నవంబరు 18, 1972)  సంపన్న వైదిక బ్రాహ్మణ కుటుంబంలో 1899, నవంబరు 11 న అనంతపురం జిల్లా తాడిపత్రి తాలూకా గాండ్లపాడు గ్రామంలో జన్మించాడు. కాశ్యపస గోత్రోద్భవుడు. చిన్నతనంలోనే తండ్రిని కోల్పోయి కడపలో నివసిస్తున్న మాతామహుడు మామిళ్లపల్లి సీతారామయ్య పంచన చేరాడు. అనుముల వేంకట సుబ్బావధానుల వద్ద వేదవిద్య, ఋగ్యజుర్వేదాలలోని స్మార్తకర్మల పాఠాలను నేర్చుకున్నాడు. జనమంచి శేషాద్రిశర్మ వద్ద కావ్యపాఠములు చదివాడు. 1915లో కాశీలో వ్యాకరణశాస్త్రం అభ్యసించి 1916లో విజయనగరం సంస్కృతకళాశాలలో చదివాడు. 1918లో జనమంచి శేషాద్రిశర్మ దగ్గర జ్యోతిష్యశాస్త్రం నేర్చుకున్నాడు. 1923లో కలకత్తా సంస్కృత విద్యాపీఠం నిర్వహించిన కావ్యతీర్థ పరీక్షలోను, 1924లో పురాణతీర్థ పరీక్షలోను ఉత్తీర్ణుడయ్యాడు.1927లో మద్రాసు యూనివర్సిటీ నుండి విద్వాన్ పట్టాను పొందాడు. 1918లో కడప పురపాలక ఉన్నత పాఠశాలలో సహాయ ఉపాధ్యాయుడిగా చేరి 1960లో ప్రధాన ఆంధ్రోపాధ్యాయుడిగా పదవీవిరమణ చేశాడు. 1920 నుండి పంచాగం వ్రాసి ముద్రించడం ప్రారంభించాడు. సుమారు 40 సంవత్సరాలు ప్రతి యేటా పంచాంగాన్ని ప్రచురించాడు. త్రిస్కంద జ్యోతిషము, వ్యాకరణము, ధర్మశాస్త్ర కృషి జాతక ముహూర్త భాగాలలో ఇతనికి మంచి ప్రవేశం ఉంది.

## రచనలు
# దేవీభాగవతము 
# లలితాంబా శతకము (1926 వావిళ్ల ప్రెస్‌లో ప్రచురితం)
# సమాసాలంకార ఛందోదర్పణం
# ఆంధ్రవ్యాకరణ సుగ్రహము
# దశావతారములు
# అద్భుతోత్తర రామాయణము
# బ్రహ్మఖండము (ఆంధ్రీకరణం 2000 పద్యాలు)
# పుష్పగిరి మాహాత్మ్యము
# పురాణ కథాసాగరము
# సీమంతిని
# కాత్యాయిని
# వనజాక్షి
ఇవి కాకుండా ఇంకా 10 శతకాలు, ఎన్నో దండకాలు వ్రాశాడు. ఎన్నో శతకాలను, గ్రంథాలను పరిష్కరించాడు.

## మూలాలు

వర్గం:1899 జననాలు
వర్గం:1972 మరణాలు
వర్గం:జ్యోతిష పండితులు
వర్గం:వైఎస్ఆర్ కడప జిల్లా రచయితలు
వర్గం:అనంతపురం జిల్లా ఉపాధ్యాయులు
వర్గం:అనంతపురం జిల్లా రచయితలు
వర్గం:కడప జిల్లా ఉపాధ్యాయులు
చికాగో నగరోపన్యాసములు

**చికాగో నగరోపన్యాసములు** స్వామి వివేకానంద అమెరికా పర్యటనలో భాగంగా చికాగో నగరంలో చేసిన ప్రసంగాల తెలుగు అనువాద రచన.
thumb
వివేకానందుని జీవిత సంగ్రహముతో పాటు హిందూ మతానికి సంబంధించిన అనేక అపోహలను తొలగిస్తూ వారు చికాగోలో చేసిన ప్రసంగాల విషయవివరాలతో కూడిన పుస్తకమిది. 1863 లో జన్మించిన వీరు బాల్యములోనే సంగీత సాహిత్య చిత్రలేఖన నర్తనాదులలో కూడ ప్రవేశమున్నది.1893 సెప్టెంబరు 17 న చికాగోలో సర్వమతసభయందు చేసిన ప్రసంగము జగత్ప్రసిద్ధము.1900 వ సం. మాతృభూమి కి తిరిగివచ్చి మహాక్షేత్రముల సందర్శనము చేసి 1902 లోకేవలము 39 ఏండ్ల వయస్సులోనే పరమపదమునందిరి.ఈ ఉపన్యాసములలో ఆత్మకు శరీరసంబంధము , అన్యమతసహనము, భక్తి ముక్తి నిరూపణ, జన్మరాహిత్యము, జీవయాత్రకు సంబంధించిన ఎన్నో విషయములు చర్చించబడినవి. ప్రతిష్ఠాత్మకమైన శ్రీ రామకృష్ణ మఠము కొఱకై ఈ పుస్తకము వ్రాయబడినది.

## విషయసూచిక

* ఉపోద్ఘాతము
* వివేకానందస్వామి జీవితసంగ్రహము
* హిందూమతము
* వేదమతప్రాశస్త్యము
* వేదములు నిత్యములు
* ఆత్మనిత్యము
* వంశపరంపరా సంబంధము
* పూర్వజన్మ సంస్కారము
* జన్మాంతర స్మృతి
* ఆత్మకు శరీరసంబంధము
* జన్మరాహిత్యము
* ఈశ్వరస్వభావము
* ముక్తిమార్గము
* భక్తి
* ముక్తి నిరూపణము
* హిందూమతసారము
* నిజమైన సుఖము
* బ్రహ్మైక్యము
* ప్రపంచము క్రొత్తదిగాదు
* పామరబోధ
* మూఢభక్తి; విగ్రహారాధనము
* ఆధ్యాత్మికదశా విభాగము
* జీవయాత్ర
* అనేకత్వమునం దేకత్వ జ్ఞానము
* అన్యమత సహనము
* గమ్యస్థానమొక్కటే
* దేవుడన్ని మతముల గలడు
* ప్రశంసా వాక్యములు
* స్వాగతమునకు బ్రత్యుత్తరము
* బుద్ధి జాడ్యమునకు హేతువు
* క్రైస్తవు లిండియా కేమిసేయగలరు
* బౌద్ధమతము, హిందూమత పూరణము
* కడపటి సభలో చేసిన ప్రసంగము
* అనుబంధము

## మూలాలు
* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
వర్గం:1920 పుస్తకాలు
చాటుపద్యమణిమంజరి

thumb|వేటూరి ప్రభాకరశాస్త్రి
**చాటుపద్యమణిమంజరి** వేటూరి ప్రభాకరశాస్త్రి (1888 - 1950)  సంకలనం చేసిన చాటు పద్యాల పుస్తకం. ఈ రెండవ భాగము 1952 సంవత్సరంలో ముద్రించబడినది.

మరుగునపడివున్న అపురూపమైన చాటుపద్యాలను సేకరించి వాటి వెనుకనున్న చారిత్రిక విశేషాలను ఈ గ్రంథంగా అచ్చువేశారు వేటూరి. 1914లోనే తొలిభాగాన్ని ప్రచురించగా వెంటనే ప్రతులన్నీ అమ్ముడుపోయాయి. ఆపైన మొదటిభాగం మరొక ముద్రణ పొందింది. అదే క్రమంలో వేరే పద్యాలను సేకరించి రెండవభాగంగా ప్రచురించిన వేటూరి ఆ ప్రతులూ చెల్లిపోగా ఈ మరికొన్ని కొత్త పద్యాలను చేర్చి ఈ గ్రంథం ప్రచురించారు. ఇది రెండవ భాగానికి మూడవ ముద్రణ.

## విషయసూచిక
### ద్వితీయ భాగము

## మూలాలు

* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
వర్గం:1952 పుస్తకాలు
వర్గం:తిరుమల తిరుపతి దేవస్థానముల ప్రచురణలు
వర్గం:1924 పుస్తకాలు
వర్గం:కవిత్వం
కప్పలదొరువు

కప్పలదొరువు నెల్లూరు జుల్లా ముత్తుకూరు మండలానికి చెందిన గ్రామం.ఈ గ్రామం తాళ్ళపూడి గ్రామ పంచాయతీ పరిధిలోని గ్రామం.

## గ్రామంలోని దేవాలయాలు
శ్రీ కళ్యాణవేంకటేశ్వరస్వామివారి ఆలయం.

## మూలాలు
పాక్ జలసంధి

భారతదేశం యొక్క తమిళనాడు రాష్ట్రానికి, ద్వీప దేశమైన శ్రీలంక యొక్క ఉత్తర ప్ర్రాంతంలోని మన్నార్ జిల్లాకు మధ్యనున్న ఒక జలసంధి **పాక్ జలసంధి**. ఇది పాక్ అఖాతంతో ఈశాన్యంలోని బంగాళాఖాతాన్ని, అక్కడనుండి నైరుతిలోని మన్నార్ గల్ఫ్ తో కలుపుతుంది. ఈ జలసంధి 33 నుంచి 50 మైళ్ళ (53 నుంచి 80 కిలోమీటర్లు) విస్తృతంగా ఉంటుంది. తమిళనాడులోని వైగై నది సహా అనేక నదులు దీని లోకి ప్రవహిస్తాయి. ఈ జలసంధికి రాబర్ట్ పాక్ పేరు పెట్టారు, ఇతను కంపెనీ రాజ్ కాలంలో (1755-1763) మద్రాస్ ప్రెసిడెన్సీ గవర్నర్.

## భౌగోళిక స్థితి
ఇది అల్ప ద్వీపాల, ఇసుకమేట దిబ్బల వంటి వాటి యొక్క చైన్ తో దక్షిణ ముగింపు వద్ద నిండి ఉంటుంది, వీటిని సమష్టిగా ఆడం బ్రిజ్ అంటారు. ఈ గొలుసు తమిళనాడులోని పంబన్ ద్వీపం ధనుష్కోడి (రామేశ్వరం ద్వీపం), శ్రీలంకలోని మన్నార్ ద్వీపం మధ్య విస్తరించివుంది. రామేశ్వరం ద్వీపం పంబన్ వంతెన ద్వారా భారత ప్రధాన భూభాగానికి అనుసంధానించబడింది.

## చరిత్ర
1914 నుండి, మద్రాసు నుండి ధనుష్కోడికి రెగ్యులర్ రైళ్లు, మన్నార్ ద్వీప తలైమన్నార్ కు ఒక ఫెర్రీ, అక్కడి నుండి కొలంబోకి ఒక రైలు ఉండేది. 1964 తుపాను తరువాత ఇది ఆగిపోయింది.

## మూలాలు


## బయటి లింకులు

* Photo essay on the Palk Strait. 
* Palk Bay Blogspot

వర్గం:జలసంధులు
ఝాన్సీ (నటి)

**ఝాన్సీ ** ఒక తెలుగు సినిమా నటి, టెలివిజన్ ప్రయోక్త. అనేక సినిమాలలో, ధారావాహికలలో నటించింది.
## వ్యక్తిగత జీవితము
ఈమె వివాహం జోగి నాయుడుతో జరిగింది. వీరిద్దరూ ప్రేమించుకుని పెళ్ళి చేసుకున్నారు. వీరికి ఒక కుమార్తె. తర్వాత వీరి మధ్య అభిప్రాయభేదాలు వచ్చి విడాకులు తీసుకున్నారు.

## నట జీవితము
### ప్రాయోజిత కార్యక్రమాలు
#టాక్ ఆఫ్ ది టౌన్, జెమినీ టీవీ
#ఎయిర్ టెల్ బ్రెయిన్ ఆఫ్ ఆంధ్రా, జెమినీ టీవీ
#నవీన, టీవీ9

### ధారావాహికలు
#మనో యజ్ఞం, ఈటీవీ

### సినిమాలు

# అనగనగా ఒకరాజు (2026)
# జటాధార (2025)
# 23 ఇరవై మూడు (2025)
# అక్కడ అమ్మాయి ఇక్కడ అబ్బాయి (2025)
# దేవకీ నందన వాసుదేవ (2024)
# మా నాన్న సూపర్‌హీరో (2024)
# మత్తు వదలరా 2 (2024)
# యావరేజ్ స్టూడెంట్ నాని (2024)
# హ్యాపీ ఎండింగ్ (2024)
# బూట్ కట్ బాలరాజు (2023)
# మిస్ పర్ఫెక్ట్
# సలార్ పార్ట్‌ 1
#  మాయాబజార్ ఫర్ సేల్ (2023)
# వాల్తేరు వీరయ్య (2023)
# రంగ రంగ వైభవంగా (2022)
#పెళ్లిసందD (2022)
# ది బేకర్ అండ్ ది బ్యూటీ (2021)
# నారప్ప (2021)
# భాగ్యనగరవీధుల్లో గమ్మత్తు (2019)
# ఏదైనా జరగొచ్చు (2019)
# కౌసల్య కృష్ణమూర్తి (2019)
#F2 (2019)
# మేరా భారత్ మహాన్ (2019)
#వినరా సోదర వీరకుమారా (2019)
#మల్లేశం (2019)
#సిల్లీ ఫెలోస్ (2018)
# 2 కంట్రీస్ (2017)
# ప్రేమతో మీ కార్తీక్ (2017)
# ఉందా..లేదా..?_(2017 తెలుగు సినిమా)(2017)
# ఆటాడుకుందాం రా (2016)
#మాయ (2014)
#రొటీన్ లవ్‌స్టోరీ (2013)
#అంతకు ముందు... ఆ తరువాత... (2013)
#ఊరుమనదిరా (2013)
#శ్రీరామరాజ్యం (సినిమా) (2006)
#సుబ్రహ్మణ్యం ఫర్ సేల్ (2015)
#తెలుగమ్మాయి (2011)
#గోల్కొండ హైస్కూల్ (2011)
# భలే మొగుడు భలే పెళ్ళామ్ (2011)
#మనీ మనీ మోర్ మనీ (2011)
#సింహా (సినిమా) (2010)
#మా అన్నయ్య బంగారం (2010)
#మిత్రుడు (సినిమా) (2009)
#కరెంట్ (2009)
#మస్కా (2009)
#తులసి (2007 సినిమా) (2007)
#పెళ్ళైనకొత్తలో (2006)
#సరదా సరదాగా (2006)
#శ్రీకృష్ణ 2006 (2006)
#భద్ర (సినిమా) (2005)
#ఫ్యామిలీ సర్కస్ (2001)
#సొంతం
#ప్రియమైన నీకు (2001)
#రేపల్లెలో రాధ (2001)
#జయం మనదేరా (2000 సినిమా) (2000)
#పెళ్ళి పీటలు (1998)
#రావోయి చందమామ (1999)
#ఎగిరే పావురమా (1997)
#తోడు (1997)
#సింహాచలం (సినిమా)

## వెబ్‌సిరీస్‌
* హోమ్ టౌన్ (2025)

## పురస్కారాలు
;నంది పురస్కారాలు
*నంది ఉత్తమ సహాయనటీమణులు - తోడు (1997)
*నంది ఉత్తమ సహాయనటీమణులు - జయం మనదేరా (2000)
*నంది ఉత్తమ హాస్యనటీమణులు - తులసి (2007)
*నంది ఉత్తమ హాస్యనటీమణులు - సింహా (2010)

## మూలాలు

## బయటి లంకెలు
*ఝాన్సీ తో టీవీ9 ముఖాముఖి
*ఝాన్సీ తో ముఖాముఖి
*ఝాన్సీ ఛాయాచిత్రాలు

వర్గం:తెలుగు సినిమా నటీమణులు
వర్గం:జీవిస్తున్న ప్రజలు
వర్గం:టెలివిజన్ నటీమణులు
వర్గం:నంది ఉత్తమ సహాయనటీమణులు
వర్గం:నంది ఉత్తమ హాస్యనటీమణులు
ఫెర్రీ

**ఫెర్రీ** అనేది ఒక రకమైన పడవ లేదా ఓడ, దీనిని నీటిపై మనుషులను, వాహనాలను లేదా వస్తువులను తీసుకెళ్ళెందుకు ఉపయోగిస్తారు. ఫెర్రీలను సముద్రాలలో, సరస్సులలో, నదులలో ఉపయోగిస్తారు. చాలా ఫెర్రీలు రెగ్యులర్ గా నడచేవిగా, తరచుగా నడచేవిగా, రిటర్న్ సర్వీసెస్‌లుగా పనిచేస్తాయి. ప్రయాణికుల ఫెర్రీ అనేక చోట్ల ఆగుతూ పోతుంటుంది, ఇటువంటి వాటిని వాటర్ బస్ లేదా వాటర్ టాక్సీ అంటారు. సాధారణ ట్రాఫిక్ ద్వారా ప్రయాణించినప్పుడు ప్రపంచంలో కొన్ని ప్రదేశాలకు మాత్రమే ఫెర్రీ ద్వారా చేరవచ్చు, ఎందుకంటే ఇవి ఎక్కువ నీళ్ళున్న సముద్రాలలో, సరస్సులలో, నదులలో మాత్రమే ప్రయాణించగలవు. ఫెర్రీలు వంతెనలు లేదా సొరంగాల కంటే తక్కువ మూలధన ఖర్చు వలన స్థానాల మధ్య డైరెక్ట్ రవాణాను అనుమతిస్తూ అనేక నీటిగట్టు నగరాల, ద్వీపాల యొక్క ప్రజా రవాణా వ్యవస్థల యొక్క భాగంగా రూపొందినవి. 

వర్గం:పడవలు
వర్గం:జల రవాణా
వర్గం:ఫెర్రీలు
మాయ (సినిమా)

**[[మాయ]] ** 2014 ఆగస్టులో విడుదలైన తెలుగు సినిమా. జాతీయ పురస్కార గ్రహీత నీలకంఠ దర్శకత్వం వహించిన ఈ చిత్రంలో హర్షవర్ధన్ రాణే, అవంతిక మిశ్రా, సుష్మా రాజ్, నాగబాబు, ఝాన్సీ (నటి) తదితరులు నటించగా, శేఖర్ చంద్ర సంగీతం అందించాడు. 

## కథ
ఓ టెలివిజన్ రిపోర్టర్ గా పనిచేసే మేఘన (అవంతిక మిశ్రా) చిన్నతనం నుంచి జరగబోయే సంఘటనలు ముందే తెలిసే ఈఎస్పీ (ఎక్స్ ట్రా సెన్సరీ పర్ సెప్షన్) అనే వ్యాధితో బాధపడుతుంటుంది. వృత్తిలో భాగంగా ప్రముఖ ఫ్యాషన్ డిజైనర్ సిద్దార్థ్ వర్మ (హర్షవర్ధన్ రాణే)తో కలిసి పనిచేయాల్సి వస్తుంది. ఈ క్రమంలో సిద్ధూ, మేఘన ఒకర్నిమరొకరు ప్రేమించుకుంటారు. అయితే తన చిన్ననాటి స్నేహితురాలు పూజా (సుష్మా రాజ్)కు సిద్దూకి పెళ్ళి కుదిరిందనే నిజం తెలుస్తుంది. అంతేకాకుండా సిద్దూ ఫస్ట్ లవర్ వైశాలి (నందిని రాయ్) రోడ్డు ప్రమాదంలో అనుమానస్పద స్థితిలో మృతి చెందుతుంది. వైశాలి మృతి విషయంలో సిద్దూపై అనేక అనుమానాలు తలెత్తుతాయి. ఇలా ఉండగా పూజాను సిద్దూ చంపబోతున్నట్టు మేఘనకు ముందే తెలుస్తుంది. పూజాను సిద్దూ నిజంగానే చంపుతాడా? పూజాను సిద్దూ ఎందుకు చంపాల్సి వస్తుంది? తన స్నేహితురాలు పూజాను మేఘన రక్షించుకుంటుందా? వైశాలి మృతి వెనుక కారణాలేంటి? వైశాలి మృతి విషయంలో సిద్దూపై ఎందుకు అనుమానాలు తెలుత్తాయి అనే ప్రశ్నలకు సమాధానమే 'మాయ'.

ఆసక్తికరమైన ప్రారంభ దృశ్యంతో వెండితెరపై ‘మాయ’ మొదలవుతుంది. అక్కడ చిన్నారి మేఘన పాత్రధారితో చేయించిన అభినయం, సౌండ్ ఎఫెక్ట్‌లు ఆకట్టుకుంటాయి. అలా ఆసక్తికరమైన అనుభవం కోసం మొదలైన ప్రేక్షకుల ప్రయాణం కాసేపటికే ఇది ప్యాసింజర్ బండిలో ప్రయాణంగా మారుతుంది. అప్పుడే ప్రథమార్ధం అయిపోయిందా అనిపించే ఈ సినిమా ఆ తరువాత క్రమంగా గాడి తప్పుతుంది. ఆ తరువాత మళ్ళీ మునుపటి ‘మాయ’ కనిపించే ఘట్టాలు తక్కువే. దర్శక, రచయిత ఏ సీను రాసుకున్నప్పుడు ఆ సీనుకు తగ్గట్లు పాత్రలు ప్రవర్తిస్తూ ఉంటాయి.

సిద్ధూ పాత్ర లాంటివి పాజిటివ్, నెగటివ్‌లకు రెంటికీ కాకుండా పోయాయి. అప్పటి దాకా జరగబోయేది తెలుస్తున్న నాయికకు ఉన్నట్టుండి, జరిగిపోయిన సంఘటన తెలియడమనేది నప్పని విషయం. కథ నడిపించడం కోసం దర్శక, రచయిత తనకు తాను కల్పించుకున్న ఓ వెసులుబాటు. అలాగే, ఎన్నో ఏళ్ళ క్రితం చిన్నప్పటి ఫ్రెండైన కథానాయికను పూజ పాత్ర చటుక్కున ఎలా గుర్తించేస్తుందని అడగకండి. ఇక, ద్వితీయార్ధంలో ఫ్యాషన్ షో ఎపిసోడ్ దగ్గర ‘ఢిల్లీ, రాత్రి వేళ...’ అంటూ వేసిన లొకేషన్ ఇండికేషన్ టైటిల్ మరింత గందరగోళం రేపింది.

కథ ఆ క్షణానికి జరుగుతున్నది ఢిల్లీలోనా, హైదరాబాద్‌లోనా అన్నది అర్థం కాదు. సిద్ధూ పాత్ర, పోలీసు అధికారి కలసి చివరలో వెతుకులాట, ‘చంపడం మినహా మరో మార్గం లేద’నుకోవడం లాంటి వాటికి కథలో సరైన భూమిక లేదు. చివరలో నాయిక పాత్ర ద్వారా వేరొకరి ద్వారా సస్పెన్స్ ముడిని విప్పించడం తృప్తినివ్వదు. వెరసి, మూడు ముఖ్య పాత్రలు, వారి వారి కోణాల నుంచి కథ నడవడమనే అంశం బాగుందనిపించినా, రెండు గంటల సినిమా చూశాక, అర్ధాకలితో బయటకొచ్చిన భావనే మిగులుతుంది.

## నటవర్గం
*హర్షవర్ధన్ రాణే
*అవంతిక మిశ్రా
*పూర్ణగా సుష్మా రాజ్
*నాగబాబు
*ఝాన్సీ (నటి)

## సాంకేతికవర్గం
*సంగీతం: శేఖర్ చంద్ర
*సినిమాటోగ్రఫీ: బాల్ రెడ్డి 
*నిర్మాత: మధుర శ్రీధర్
*దర్శకుడు: నీలకంఠ
* కూర్పు - నవీన్ నూలి

## మూలాలు

## బయటి లంకెలు
*చిత్ర ప్రచార చిత్రం
*చిత్ర సమీక్ష

వర్గం:2014 తెలుగు సినిమాలు
బగళాముఖీ దేవి

***బగళాముఖీ*** లేదా ***బగళా*** (సంస్కృతం: **बगलामुखी**), హిందూమతంలో కాళికాదేవి దశ అవతారములలో బగళాముఖీ అవతారం ఒకటి. బగళాముఖీ దేవి తన దుడ్డు కర్రతో భక్తుని దురభిప్రాయాలు, భ్రమలు (లేదా భక్తుని యొక్క శత్రువులను) నాశనం చేస్తుంది. ఆమెను ఉత్తర భారతదేశంలో **పీతాంబరీ దేవి** అని పిలుస్తారు. బగళాముఖీ దేవి బంగారు సింహసనంపై, చేతులో పసుపు కమలతో సముద్రం మద్యలో ఉంటుంది.ఆమె అర్ధచంద్రాకార తల కలిగిఉంటుంది. కొన్ని చోట్ల రెండు చేతులు, మరి కోన్ని చోట్ల నాలుగు చేతులు కలవు అని ఉన్నాయి.

బగళాముఖీ దేవి కోర్టు కేసుల నుండి, అప్పుల నుండి బయట పడవేసె దేవత.

లాయర్లు ప్రతి రోజు పూజించ వలసిన దేవత.
శత్రువుల నుండి రక్షించే దేవత
 
బగాళా అనగా "బంధించు", ముఖీ అనగ "ముఖం". అందువలననే ముఖం పట్టుకోవటానికి లేదా నియంత్రణ అధికారం బగళాముఖీ దేవి ఉంది.
బగళాముఖీ దేవి బంగారు ఛాయతో పసుపు రంగు దుస్తులను దరించి ఉంటుంది.

బగళాముఖీ దేవిని పసుపు వస్త్రములు దరించి, పసుపు వస్త్రముపై కూర్చుని, పసుపు పువ్వులతో పూజించాలి.

## బగళాముఖీ దేవి మంత్రం
ఓం హ్లీం బగళాముఖీ|
సర్వదుష్టానాం వాచం ముఖం పదం స్తంభయ జిహ్వం కీలయ బుద్దిం వినాశయ హ్లీం ఓం స్వాహ||

పై మంత్రం గురువు ద్వారా అభ్యసించిన వారికి, నరఘోష, సమస్త శత్రువుల బాదలను దూరం చేస్తుంది అనడంలో సందేహం లేదు.

## బగళాముఖీ దేవాలయము
* మా పీతాంబరి (బగళాముఖీ) దేవాలయం * భారతదేశం రాయ్పూర్ విమానాశ్రయం నుండి సుమారు 15 కి.మీ. దుర్గ్ నుంచి సుమారు 25 కిలోమీటర్ల దూరంలో ఛత్తీస్గఢ్ అమలేశ్వర్ (దుర్గ్ / రాయ్పూర్) పట్టణంలో ఉంది. రాయ్పూర్ రైల్వే స్టేషను నుండి సుమారు 5 కి.మీ.లో ఉంది.

పరమ పూజ్యశ్రీ శ్రీ పీతాంబ పీఠాధిపతి యోగిరాజ్ యుధిష్టర్ జీ మహరాజ్ గారు ఏర్పాటు చేసారు.

## ఇవి కూడా చూడండి

* బాపట్ల జిల్లా చందోలు లోని బగళాముఖి ఆలయం

## మూలాలు
* శ్రీ బగళాముఖీ దేవి ఆలయము అధికారిక వెబ్ సైటు.

వర్గం:హిందూ దేవతలు
రాజోలిబండ డైవర్షన్ స్కీం

** రాజోలిబండ డైవర్షన్ స్కీం** మహబూబ్ నగర్ జిల్లా లోని నీటి పారుదల ప్రాజెక్టులలో ఒకటి. దీనిని సంక్షిప్తంగా RDS అంటారు. దీనిని కర్ణాటక, ఒకప్పటి ఆంధ్రప్రదేశ్ ప్రభుత్వాలు ఉమ్మడిగా తుంగభద్ర నది పై కర్ణాటకలోని రాయచూర్ జిల్లాలో నిర్మించారు. ఈ ప్రాజెక్టు ఒక కాలువ ద్వారా గద్వాల, అలంపూర్ ప్రాంతాలలోని 87,500 ఎకరాలకు సాగునీరు అందించడానికి ఏర్పాటుచేశారు.. ఈ ప్రాంతాలలో లోని కాలువల పునర్నిర్మాణానానికై మహబూబ్ నగర్ జిల్లా వడ్డేపల్లి మండలం లోని రాజోలి గ్రామ సమీపాన, తుంగభద్రకు దక్షిణాన ఉన్న కర్నూలు జిల్లాలోని సుంకేసుల బ్యారేజిలోకి స్లూయిస్ రంధ్రాల ద్వారా నీటిని మళ్ళించారు. కాలువల నిర్మాణం పూర్తయ్యాక రంధ్రాల పూడ్చివేతకు ప్రాజెక్టు అధికారులు ప్రయత్నిస్తే రాయలసీమ ప్రాంతపు రాజకీయనాయకులు, రైతులు అడ్డుకున్నారు. నాటి నుండి నేటి వరకు ఇరుప్రాంత రైతుల మధ్య ఈ సమస్య కొనసాగుతూనే ఉంది.
## మూలాలు

వర్గం:మహబూబ్ నగర్ జిల్లా ప్రాజెక్టులు
పుట్టకోట (ఖమ్మం)

**పుట్టకోట** ఖమ్మం జిల్లాలోని, ఖమ్మం పట్టణానికి దగ్గరలో వున్న ఒక చారిత్రక గ్రామం.. 

ఖమ్మనుండి వైరా రోడ్లో వెలుగుమట్ల గ్రామానికి దగ్గరలోని ఈ పుట్టకోట గ్రామం కూడా రుద్రమదేవి నిర్మించిన కోట వున్న రుద్రమకోటకు దగ్గరలోనే వుండటంతో ఈ పేరు రావడం వెనక ఇదే విధమైన కారణం వుండవచ్చని భావిస్తున్నారు.

## గ్రామ చరిత్ర
పుట్టకోట పేరుగురించి తెలుసుకొన్నట్లైతే పూర్వం రాజుల కాలంలో ప్రధాన కోట (దుర్గం) రక్షణార్థం ముందు భాగంలో మట్టికోటలు, కంచు కోటలు నిర్మించేవారు అటువంటి మట్టి కోటలు పుట్టలుగా ఉన్నందువల్ల పుట్టలకోట, పుట్టకోట అనిపిలువబడుతూ పుట్టకోట అనే పేరు స్థిరపపడినట్లు తెలుస్తుంది.

## మూలాలు


## వెలుపలి లింకులు
రావి నాగలక్ష్మి

thumb|రావి నాగలక్ష్మి కబడ్డీ టీమ్
**రావి నాగలక్ష్మి**  అంతర్జాతీయ కబడ్డీ క్రీడాకారిణి. 2012లో తొలిసారి జరిగిన మహిళల కబడ్డీ ప్రపంచకప్‌లో స్వర్ణం నెగ్గిన భారత జట్టులో ఈమె సభ్యురాలు, తమ జట్టు గెలుపునకు ఈమె కీలక పాత్ర వహించింది.

## జీవిత విశేషాలు
ఆమె  ప్రకాశం జిల్లా కు చెందిన ఇంకొల్లు  వాసి. ఈమె తల్లిదండ్రులు అరుణకుమారి, శ్రీమన్నారాయణ.ఆమె నిరుపేద వ్యవసాయ కుటుంబంలో జన్మించింది. ఆమెను మొదట కోచ్ అమ్మయ్య చౌదరి గుర్తించి శిక్షణ నిచ్చింది, తరువాత ఈమె కోచ్ పద్మజా బాల వద్ద శిక్షణ పొందింది.

ఆమె ఇంకొల్లులోని బాలికోన్నత పాఠశాలలో చదువుతున్న రోజుల్లో (2000) జాతీయ సబ్ జూనియర్ పోటీల్లో ఆంధ్ర జట్టుకు ప్రాతినిధ్యం వహించింది. అక్కడి నుండి అంచెలంచెలుగా అండర్-14, 17,19 జూనియర్, సీనియర్, నాగార్జున విశ్వవిద్యాలయం జట్లకు ప్రాతినిధ్యం వహించింది. ఆ సమయంలో అఖిల భారత అంతర విశ్వవిద్యాలయ కబడ్డీ పోటీల్లో నాగార్జున విశ్వవిద్యాలయం పక్షాన ఆడి పసిడి పతకం సాధించింది. జాతీయ సీనియర్ కబడ్డీ పోటీల్లో తృతీయ స్థానం సాధించడంలో ప్రధాన భూమిక పోషించింది. 2007లో శ్రీలంకతో జరిగిన దక్షిణాసియా సమాఖ్య క్రీడల్లో భారత జట్టు తరపున పాల్గొని బంగారు పతకాన్ని చేజిక్కించుకుంది. 

ప్రస్తుతం ఆమె సికింద్రాబాదు రైల్వే డిపార్టుమెంటులో జూనియర్ అసిస్టెంట్ గా చేరింది.  క్రీడల కేటాయింపులో బీహార్ హాజీపూర్ రైల్వే డివిజన్ లో సీనియర్ ఉద్యోగిగా పనిచేస్తుంది. 

## ప్రోత్సాహక బహుమతి
2012 మహిళల కబడ్డీ ప్రపంచకప్‌లో స్వర్ణ పతకాన్ని సాధించిన భారత జట్టులోని సభ్యురాలైన ఈమెను ఆంధ్రప్రదేశ్ ముఖ్యమంత్రి నారా చంద్రబాబునాయుడు గుర్తించి 2012 ఆగస్టు 11న రూ.25 లక్షల నగదు పురస్కారాన్ని అందజేశారు.

## మూలాలు

* 

వర్గం:ప్రకాశం జిల్లా క్రీడాకారిణులు
వర్గం:ప్రకాశం జిల్లా వ్యక్తులు
వర్గం:ఆంధ్రప్రదేశ్ కబడ్డీ క్రీడాకారిణులు
చింతల్లంక

**చింతల్లంక,** ఆంధ్ర ప్రదేశ్ రాష్ట్రం, బాపట్ల జిల్లా, కొల్లూరు మండలంలోని గ్రామం. ఇది ఆంధ్రా ప్రాంతానికి చెందినది. ఇది జిల్లా హెడ్ క్వార్టర్స్ గుంటూరు నుండి తూర్పు వైపు 49 కిమీ దూరంలో ఉంది. కొల్లూరు నుండి 6 కి.మీ. రాష్ట్ర రాజధాని హైదరాబాద్ నుండి 327 కి.మీ దూరంలో ఉంది.

చింతల్లంక  పిన్ కోడ్ 521247 మరియు పోస్టల్ ప్రధాన కార్యాలయం మేడూరు.

పెదలంక (3 కి.మీ.), కొల్లూరు (4 కి.మీ.), చిలుమూరు (4 కి.మీ.), అన్నవరపు లంకె (5 కి.మీ.), క్రప (5 కి.మీ.) చింతల్లంకకు సమీప గ్రామాలు. చింతల్లంక చుట్టూ పశ్చిమాన వేమూరు మండలం, ఉత్తరాన పమిడిముక్కల మండలం, తూర్పున ఘంటసాల మండలం, పశ్చిమాన కొల్లిపర మండలం ఉన్నాయి.

తెనాలి, రేపల్లె, మచిలీపట్నం, గుడివాడ, చింతల్లంకకు సమీపంలోని నగరాలు.

ఈ ప్రదేశం గుంటూరు జిల్లా మరియు కృష్ణా జిల్లాల సరిహద్దులో ఉంది. కృష్ణా జిల్లా మొవ్వ ఈ ప్రదేశం వైపు తూర్పున ఉంది.

## గ్రామంలో విద్యా సౌకర్యాలు
మండల పరిషత్తు ప్రాథమిక పాఠశాల. 
## గ్రామ పంచాయతీ
2013, జులైలో ఈ గ్రామ పంచాయతీకి నిర్వహించిన ఎన్నికలలో విజయలక్ష్మి సర్పంచ్‌గా ఎన్నికైనారు. 
## గ్రామ విశేషాలు
ఈ గ్రామానికి చెందిన శ్రీ తోడేటి సురేష్, కౌలు రైతు సంఘం జిల్లా అధ్యక్షులుగా ఏకగ్రీవంగా ఎన్నికైనారు.

## మూలాలు

## వెలుపలి లింకులు

వర్గం:కొల్లూరు మండలం (బాపట్ల జిల్లా) రెవిన్యూయేతర గ్రామాలు
గంగిరెడ్డిపల్లి (ఉదయగిరి)

**గంగిరెడ్డిపల్లి,** శ్రీ పొట్టి శ్రీరాములు '''నె'''ల్లూరు జిల్లా ఉదయగిరి మండలానికి చెందిన గ్రామం. 
## గ్రామంలోని దేవాలయాలు
#శ్రీ సీతారామస్వామివారి ఆలయం. 
#శ్రీ గంగాభవాని అమ్మవారి ఆలయం.
ఈ గ్రామములో శ్రీ సీతారామ గంగాభవాని తిరునాళ్ళు, 2014, ఆగస్టు-9, శ్రావణమాసం, శనివారం నుండి ఘనంగా మొదలైనవి. రామాలయంలో శ్రీ సీతా, రామ, లక్ష్మణ విగ్రహాలను ప్రత్యేకంగా అలంకరించి, ప్రత్యేకపూజలు నిర్వహించారు. శ్రీ గంగా భవాని అమ్మవారి ఆలయాన్ని విద్యుద్దీపాలతో ప్రత్యేకంగా, అందంగా అలంకరించి, తీర్చిదిద్దినారు. రాత్రికి శ్రీ సీతారాముల విగ్రహాలకు గ్రామోత్సవం నిర్వహించారు. 
## మూలాలు
బెరడు

చెట్ల యొక్క కాండం, వేర్ల యొక్క వెలుపలి పొరను **బెరడు** అంటారు. వృక్షజాతిలో వాటి రకాన్ని బట్టి బెరడు యొక్క పరిమాణంలో, పెళుసుతనంలో మార్పులుంటాయి. వృక్షానికి రక్షణగా ఉండే ఇది కఠినంగా ఉంటుంది. బెరడును ఆంగ్లంలో **బార్క్** అంటారు. లేత బెరడు నునుపుగా, ముదురు బెరడు గరుకుగా ఉంటుంది. చెట్ల యొక్క రకాన్ని బట్టి, వాటి వయసును బట్టి బెరడు రంగులలో మార్పులుంటాయి. ఒకే చెట్టుకి వివిధ చోట్ల ఉన్న బెరడులో కూడా తేడాలుంటాయి. సాధారణంగా బాగా వయసు ముదిరిన చెట్టు మానుకు ఉన్న బెరడు మందంగా, పెళుసుగా, గరుకుగా, బూడిద రంగుతో కూడిన బెరడు ఉంటుంది. కొత్త కొమ్మలకు, లేత చెట్లకు పలుచని, నునుపైన, ఆకుపచ్చ రంగుతో కూడిన బెరడు ఉంటుంది. బెరడు వాస్కులర్ కాంబియం యొక్క వెలుపలి మొత్తం కణజాలాన్ని సూచిస్తుంది, సాంకేతికతతో సంబంధం లేని పదం.

బెరడు ఉన్న మొక్కలలో చెట్లు, కలప తీగలు, పొదలు ఉన్నాయి. బెరడు వాస్కులర్ కాంబియం వెలుపల ఉన్న అన్ని కణజాలాలను సూచిస్తుంది.  ఇది సాంకేతికత లేని పదం. ఇది కలపను కప్పివేస్తుంది మరియు లోపలి బెరడు, బయటి బెరడును కలిగి ఉంటుంది. పాత కాండంలో సజీవ కణజాలంగా ఉండే లోపలి బెరడు, పెరిడెర్మ్ యొక్క లోపలి పొరను కలిగి ఉంటుంది. పాత కాండంపై ఉన్న బయటి బెరడులో కాండం ఉపరితలంపై ఉన్న చనిపోయిన కణజాలం, బయటి పెరిడెర్మ్ యొక్క భాగాలు, పెరిడెర్మ్ యొక్క బయటి వైపున ఉన్న అన్ని కణజాలాలు ఉంటాయి. సజీవ పెరిడెర్మ్‌కు వెలుపల ఉన్న చెట్లపై ఉన్న బయటి బెరడును రైటిడోమ్ అని కూడా పిలుస్తారు..

## మూలాలు

వర్గం:వృక్ష శాస్త్రము
కాశి రాజు

వర్థమాన కవులలో **కాశి రాజు** ఒకరు. ఈయన పూర్తిపేరు వీర వెంకట సత్య గోవింద రాజు. కవి సంగమంలో గ్రూప్ కవితలు రాస్తున్నారు.

## జననం
కాశి రాజు 1988, అక్టోబర్ 3 న సత్యనారాయణ, శాంతమ్మ దంపతులకు తూర్పుగోదావరి జిల్లా నేరేళ్ళంకలో జన్మించారు.

## ప్రస్తుత నివాసం - వృత్తి/ఉద్యోగం
హైద్రాబాద్లో నివాసముంటున్నారు. ప్రస్తుతం ఓ న్యూస్ ఛానల్లో పనిచేస్తున్నారు.

## ప్రచురితమయిన మొదటి కవిత
మొదటి కవిత **తాటాకిళ్ళు**, ఆంధ్రజ్యోతి వివిధలో ప్రచురితం అయింది.
## కవితల జాబితా
గోదారి బ్లాగ్ పేరిట కవితలు, సమీక్షలు రాస్తున్నారు.

* ఉప్పులో మిరగాయ్
* ఒట్టిగడ్డి
* ఒడ్డునానుకుని
* కాశీ రాజు
* కోడిపుంజు
* తారాజువ్వ
* నాలోంచి నీలోకి
* న్యూడ్
* బాణాసంచ
* భూమధ్య రేఖ
* రుమాలు

## ఇతర లంకెలు
* జయనామ సంవత్సర ఉగాది రోజున దూరదర్శన్ సప్తగిరిలో కవిత్వ పఠనం
* 10టివీ లో కాశి రాజు గురించిన వ్యాసం 
* వన్ ఇండియాలో కాశి రాజు గురించిన వ్యాసం 

## మూలాలు

వర్గం:కవిసంగమం కవులు
వర్గం:తెలుగు కవులు
వర్గం:తెలుగు రచయితలు
వర్గం:అంతర్జాల రచయితలు
వర్గం:1988 జననాలు
వర్గం:తూర్పు గోదావరి జిల్లా కవులు
కేంద్రీయ ప్రవృత్తి మాపనాలు

## కేంద్రీయ ప్రవృత్తి మాపనాలు.
### పరిచయం
ఒక వస్తు వర్ణన చేయవలసి వచ్చినప్పుడు దాని స్వభావాన్ని, ఉద్దేశాన్ని దృష్టిలో ఉంచుకొని వర్ణన చేస్తాం. ఇదే విధమైన దృష్టితో దత్తాంశ వర్ణన చేయవలసి ఉంటుంది. లక్క్ష్యనిర్దేశం ఆధారంగా దత్తాంశ సేకరణ పద్థతిని అనుసరించి ఏ విధమైన సాంఖ్యక పద్థతులను వాడాలో నిర్ణయిస్తాం.
దత్తాంశ కేంద్రస్థాన విలువ చుట్టూ ఉండే దత్తాంశ విస్తరణ ధోరణిని కేంద్ర ధోరణిగా చెప్పవచ్చు.ఏ కేంద్రం విలువ చుట్టూ దత్తాంశ విస్తరణ జరిగిందో తెలుసుకోవడానికి కేంద్రీయ ప్రవృత్తి మాపనాలను గణిస్తాం.ఈ కేంద్రీయ ప్రవృత్తి సార్వత్రికముగా సగటు అని పిలుస్తాం.
**మంచి సగటు/ఆదర్శ సగటుకు ఉండవలసిన లక్షణాలు:**
ఎక్కువ అంకెలు గల సంఖ్యపరమైన దత్తాంశాన్ని సంక్షిప్త పరచడం ద్వారా ఏ అంకెను అయితే పొందుతామో ఆ అంకె చుట్టూ ఎక్కువ అంకెలు కేంద్రీకృతమైతే సదరు అంకెను ఆ దత్తాంశపు సగటుగా చెప్పవచ్చు.'''
## యూల్ ప్రకారం మంచి సగటుకు ఉండవలసిన లక్షణాలు:
# సుస్పష్టంగా నిర్వచించడం జరగాలి.
# తేలికగా గణన చేయడానికి, సులువుగా అర్ధం చేసుకోవడానికి వీలుగా ఉండాలి.
# అన్ని అంశాలకు ప్రాతినిధ్యం వహించాలి.
# బీజగణితీయ ప్రస్తావనానికి, బీజగణితీయ అనువర్తితాలకు అనుకూలముగా ఉండాలి.
# విపరీతాంశాలు ఎక్కువగా ప్రభావం చూపకూడదు.
# ప్రతిచయన మార్పులకు ఎక్కువగా ప్రభావితం కాకూడదు.
## కేంద్రస్థాపన మాపనాలు చాలా ఉన్నాయి. వాటిలో ముఖ్యమైన సగటులు:
# అంకమధ్యమం : అంకమధ్యమాన్ని (xbar) ద్వారా గుర్తించ వచ్చు. అంశాల మొత్తాన్ని అంశాల సంఖ్య భాగించగా వచ్చిన అంకెను అంకమధ్యమం అంటారు. అంకమధ్యమాన్ని కింది పద్ధతులలో ఏదో ఒక దానితో గణించవచ్చు.
# మధ్యగతము
# బాహూళకము
# హరమధ్యమం
# గుణమధ్యమం
## అంకమధ్యమం
ఒక అవర్గీకృత దత్తాంశంలో రాశుల మొత్తాన్ని రాశుల సంఖ్యచే భాగించగా వచ్చిన సంఖ్యను అంకమధ్యమం అంటారు.
ఒక దత్తాంశంలో రాశుల విలువలు a_1,\ldots,a_n. అయినపుడు అంకమధ్యమం A ను ఈ క్రింది సూత్రంద్వారా తెలుసుకోవచ్చు.
:A=\frac{1}{n}\sum_{i=1}^{n} a_i.

ఉదాహరణకు ఒక సంస్థలో 10 మంది ఉద్యోగుల నెలసరి ఆదాయాలు వరుసగా 2500, 2700, 2400, 2300, 2550, 2650, 2750, 2450, 2600, 2400. అయిన ఆదాయాల సరాసరిని ఈ క్రిందివిధంగా తెలుసుకోవచ్చు. 

\frac{ 2500+ 2700+ 2400+ 2300+ 2550+ 2650+ 2750+ 2450+ 2600+ 2400}{10}=2530.

## మధ్యగతము
యిచ్చిన అవర్గీకృత దత్తాంశాన్ని ఆరోహణ క్రమంలో వ్రాసినపుడు మధ్యలో ఉన్న విలువను మధ్యగతం అంటారు. దత్తాంశ విలువలు బేసి సంఖ్యలో యున్నచో మధ్యలో ఉన్న ఒకే విలువ మధ్యగతం అవుతుంది. రాశులు సరి సంఖ్యలో ఉన్నప్పుడు మధ్యలో గల రెండు రాశుల సరాసరి మధ్యగతం అవుతుంది.

ఉదాహరణకు {3, 3, 5, 9, 11} ల మధ్యగతం 5.
## బాహుళకము
ఒక దత్తాంశంలో తరచుగా వచ్చే సంఖ్యను బహుళకము అంటారు. ఉదాహరణకు 2,3,5,6,4,2,6,9,10,2,5,2,8,2 దత్తాంశంలో తరచుగా వచ్చే సంఖ్య 2 కనుక బహుళకం 2 అవుతుంది. కొన్ని సందర్భాలలో రెండు సంఖ్యలు కూడా తరచుగా ఒకే విధంగా వచ్చినట్లయిన ఆ దత్తాంశానికి రెండు బహుళకాలు ఉంటాయి. దీనిని బైమోడ్ అని అంటారు. కొన్ని దత్తాంశాలకు మూడు బహుళకాలుంటే దానిని ట్రైమోడ్ అని, అనేక బహుళకాలుంటే మల్టీమోడల్ అని అంటారు.
## అంకమధ్యమం,మధ్యగతం, బహుళకం ల పోలిక

## మూలాలు

## ఇతర లింకులు
వర్గం:సాంఖ్యక శాస్త్రము
దక్షారామాయణము

thumb|210x210px|ద్రాక్షారామ దేవాలయం
దక్షారామాయణము భాగవతుల లక్ష్మీపతిశాస్త్రి రచించిన గద్య రూపంలోని గ్రంథం. ఈ గ్రంథానికి భీమఖండం, భీమేశ్వర పురాణం, భీమేశ్వర మహాత్మ్యము అనే నామాంతరములు కలవు. 

## విశేషాలు
ద్రాక్షారామం పుణ్యక్షేత్రం ప్రాచీనమూ, ప్రాధాన్యత సంతరించుకున్నదీను. ఈ క్షేత్రాన్ని గురించిన ప్రశంస పలు గ్రంథాల్లో కానవస్తుంది. శ్రీనాథుడు రచించిన భీమఖండం ఈ క్షేత్ర మాహాత్మ్యమే. స్కాంద పురాణంలోనూ దీని ప్రస్తావన, ప్రశస్తి కానవస్తాయి. వీటన్నిటినీ దృష్టిలో ఉంచుకుని భాగవతుల లక్ష్మీపతిశాస్త్రి గద్యరూపంలో ఈ క్షేత్ర మహాత్మ్యాన్ని రచించారు. ఇది 1926 సంవత్సరంలో కాకర్లపూడి గోపాలనరసరాజా వారి ఆర్థిక సహాయముతో ముద్రించబడింది.

ఈ గ్రంథం రామచంద్రపురానికి చెందిన ద్రాక్షారామ ధర్మ కర్తయైన శ్రీరాజా కాకర్లపూడి రాజానరసరాజా బహదూర్ వారి ఆర్థిక  సహాయంతో 1926లో రాయబడింది.

## కవి పరిచయం
ఈ గ్రంథ కర్త అయిన భాగవతుల లక్ష్మీపతిశాస్త్రి కాటకూటేశ్వర గ్రామానికి చెందిన భాగవతుల వేంకటసుబ్బారాయుడు, సీతాంబిక దంపతులకు జన్మించెను.

## మూలాలు

## బాహ్య లంకెలు
* భారత డిజిటల్ లైబ్రరీలో పుస్తక ప్రతి.

వర్గం:1926 పుస్తకాలు
వర్గం:తెలుగు పుస్తకాలు
ఐసాన్ తోకచుక్క

**ఐసాన్ తోకచుక్క** (ఆంగ్లం: **Comet ISON**) ఒక మంచు యుగపు తోకచుక్క. అదిమనవుడు ఆకలి తీరింది మొదలు ఆకాశంవైపు తలెత్తి చూసిన నాటి నుండి నేటి వరకూ అంతరిక్షం అంతుపట్టని వింత. పదివేల సంవత్సరాల క్రితం ఊర్టుమేఘ ప్రాంతంనుండి బయలుదేరి మన సౌరకురటుంబంలో ప్రవేశించిన ఐసాన్ (ISON) 2013 అనే తోకచుక్క మనకు కనువిందు చేసి నశించిపోయింది. 
thumbnail|ఐసాన్ తోకచుక్క
## తోకచుక్క నిర్మాణం
తోకచుక్క అంటాం కాని నిజానికి ఇది చుక్క లేదా నక్షత్రం
కానే కాదు, తోకను కూడకలిగి ఉండదు. తోకచుక్కకేంద్రకంలో దుమ్ము, దూళి, ఇనుము, నికిల్, కాల్షియం, మెగ్నిషియం, సొడియం, సిలికా వంటి రాతిపదార్దం, గడ్దకట్టిన మిథెన్, అమ్మోనియా, మంచులను కలిగిఉంటుంది. తొకచుక్క నిర్మాణం పరిశీలిస్తె మరిన్ని విషయాలు అర్దం అవుతాయి. తోకచుక్కను అగ్లంలో కామెట్ అని పిలుస్తారు, కామెట్ అనే పదం గ్రీకు భాషనుండి తీసుకోబడింది. దీని అర్ధం జుట్టు లేదా పీచువలె వ్యాపించివున్న అని తోకచుక్కలో ప్రదానంగా నాలుగు బాగాలు ఉంటాయి, ఒకటికేంద్రకం, రెండుకోమా, మూడూఆయనోవరణం నాలుగుతోక
thumbnail|కామెట్ నిర్మాణం

## మూలాల జాబితా

వర్గం:తోకచుక్కలు
తిక్కవరపాడు

**తిక్కవరపాడు** నెల్లూరు జిల్లా వెంకటాచలం మండలానికి చెందిన రెవెన్యూయేతర   గ్రామం.

## గ్రామంలోని దేవాలయాలు
శ్రీ రాజరాజేశ్వరి అమ్మవారి ఆలయం:- ఈ ఆలయంలో, 2014, ఆగస్టు-10వ తేదీ, శ్రావణ పౌర్ణమి, ఆదివారం నాడు, ఉదయం 9 గంటలకు, ధ్వజస్తంభ ప్రతిష్ఠ, మేళతాళాలు, వేదపండితుల మంత్రోచ్ఛారణల మధ్య, శాస్త్రోక్తంగా నిర్వహించారు. ఈ కార్యక్రమానికి పలు గ్రామాల నుండి భక్తులు తరలి వచ్చి, అమ్మవారిని దర్శించుకున్నారు. ఈ సందర్భంగా ఆలయంలో ప్రత్యేకపూజలు నిర్వహించారు. 

## మూలాలు
వర్గం:వెంకటాచలం మండలంలోని గ్రామాలు
రామరాజ్యంలో సప్తాంగాలు

* రామరాజ్యం సప్తాంగయుతం
* రాజ్యానికి ఉండవలసిన లక్షణాలు
రాజ్యానికి ఏడు అంగాలుఉంటాయి అని శుక్రనీతిలో చెప్పబడింది.

"స్వామ్యమాత్యసుహృత్కోశరాష్ట్రదుర్గబలానిచ సప్తాంగముచ్యతే." - శుక్రనీతి -1-61 అవి   
# రాజు 
# మంత్రి
# స్నేహితుడు 
# కోశాగారంం 
# రాష్ట్రం
# కోట
# సైన్యం.
ఈ ఏడు రక్షింపబడినప్పుడు రాజ్యం సుభిక్షంగా ఉంటుంది. ఈ  ఏడు రామునికాలంలో చక్కగా పరిరక్షింపబడ్డాయి కాబట్టి అది రామరాజ్యంగా ప్రసిద్దికెక్కింది.
రామాయణం లౌకికసాహిత్యంలో అతి ప్రాచీనగ్రంథమే అయినప్పటికీ , ఉత్తమమైన మార్గాన్ని నిర్దేశించడం ద్వారా అది నేటికిని ప్రజలలో నిలిచిపోయియున్నది. అయోధ్యాకాండలో రాముడు భరతునికి ఉపదేశించిన నీతిమార్గం సార్వకాలీనం, సార్వజనీనం. రాముడు అరణ్యవాసానికి వెళ్ళినప్పుడు ,భరతుడు పదునాలుగు సంవత్సరాలపాటు  జటావల్కధారియై మునివృత్తిని అవలంబిస్తూ, నందిగ్రామంలో నివసిస్తూ , రాముని పాదుకలకు అభిషేకం చేసి అయోధ్యానగరాన్ని పరిపాలిస్తాడు. ఇది నిష్కామకర్మకు (ప్రయోజనాన్ని ఆశించకుడా చేసే పని)
## రాజు

రాజన్ అనే పదం **రాజృ దీప్తౌ****బొద్దు పాఠ్యం**  అనే ధాతువు నుండి నిష్పన్నమయింది. **రంజితాశ్చ ప్రజాస్సర్వాస్తేన రాజేతి కథ్యతే** అని మహాభారతం శాంతిపర్వంలో చెప్పబడింది. ప్రజలందరూ అతనిచే సంతోషపెట్టబడతారు కావున అతడు రాజు అని పిలువబడతాడు.**రంజయతీతి రాజా**  అని కూడా దీనికి వ్యత్పత్త్యర్థము.  ప్రజలను సంతోషపెటట్డమే రాజుయొక్క ప్రథమకర్తవ్యం. కాబట్టి మంచి పరిపాలనకి ఏమేమి అవసరమో వాటినన్నింటినీ రాజు తప్పక ఆచరించాలి. బాలకాండలో వాల్మీకి దశరథుని రాజ్యపాలనను ఇంద్రుని పాలనలా ఉందని  వర్ణిస్తాడు. దశరథుని పాలనలో ఏయే ప్రజలు ఏ విధంగా ఉన్నారో విపులంగా వర్ణిస్తాడు. చక్కటి పరిపాలనకు పురోహితులు ,మంత్రులు అవసరము. రాజ్యనిర్వహణకు కోశాగారం , రాజ్యరక్షణకు సేనాధిపతులు, సైన్యము , దూతలు అవసరము. వీటన్నిటినీ వాల్మీకి ఎంతో వివరంగా వర్ణిస్తాడు.
### రాజుకుండవలసిన అర్హతలు
రాజ్యంలో అందరూ రాజు కావడానికి అర్హులు కారు. కేవలం పెద్దకుమారుడు మాత్రమే రాజు కాగలడని వాల్మీకి వివరిస్తాడు.

సుతాస్సర్వే రాజ్యే తిష్ఠన్తి భామిని 

స్థాప్యమానేషుసర్వేషు సుమహాననర్థో భవేత

తస్మాజ్జ్యేష్ఠే హి కైకేయి రాజ్యతంత్రాణి పార్థివాః

స్థాపయత్యనవతాఙ్గి గుణవత్స్వితరేష్వపి 

రాజుకు గుణవంతులైన కుమారు

## మూలాలు

## వెలుపలి లంకెలు
వర్గం:పరిపాలనా విభాగాలు
వర్గం:రామాయణం
కౌన్సిలింగ్ సేవలు

కాలేజీ లలో **విద్యార్థులకు కౌన్సిలింగు** సదుపాయాలు అందుబాటులోకి తీసుకురావటం గురించి నేడు విస్తృతంగా చర్చ జరుగుతున్నది. ముఖ్యంగా ఢిల్లీలో జరిగిన *నిర్భయ* ఉదంతం తరువాత ప్రభుత్వం అన్ని విద్యాసంస్ఠల్లోనూ కౌన్సిలర్లను నియమించాలని అభిప్రాయపడింది. మెంటరింగు (Mentoring) కూడా ఇదే తరహా సేవేగానీ అది మరికొంత క్లిష్టమయినది. యువతరానికి సైకలాజికల్ ఆసరా చాలా అవసరం. కౌన్సిలింగు అనేది చాలా సహజంగా మనకి తెలియకుండా జరిగిపోతూ ఉంటుంది. ఇంట్లో పెద్దలు, పాఠశాలలో గురువులూ అస్తమానమూ సలహాలు ఇస్తూనే ఉంటారు. మన చరిత్రలోనూ, పురాణాలలోనూ దీనికి మంచి ఉదాహరణలు ఉన్నాయి. శ్రీకృష్ణుడు-అర్జునుడూ, రామకృష్ణ పరమహంస-వివేకానందుడూ, క్రీస్తూ ఆయన శిష్యులూ, ఇలా అనేక మంది మహనీయులు ఇలాటి కౌన్సిలింగు సంబంధంలో ఉన్నారు.
thumb|డెల్టా కాలేజ్ కౌన్సెలింగ్, కెరీర్ సర్వీసెస్

## నిర్వచనం
కౌన్సిలింగు అంటే, ఇద్దరు వ్యక్తుల మధ్య (సాధారణంగా వీరిలో ఒకరు వయసులోనూ, అనుభవం లోనూ పెద్దవారై ఉంటారు) ఒక నమ్మకం కూడిన మార్గదర్శక సంబంధం. ఇందులో సలహాసంప్రదింపులూ, కలిసి సమయం గడిపే వెసులుబాటు, ఇష్టం, ఆవశ్యకత, ఉంటాయి. వృత్తి రీత్యా కౌన్సిలర్ లు ఉంటారు. వీరు కొంత ఫీజు తీసుకుని ఈ సేవలు అందిస్తారు. ఈ వ్యాసంలో చర్చించబోయేది విద్యాలయాల్లో జరిగే కౌన్సిలింగు గురించే. విద్యాలయాల్లో కౌన్సిలర్ లు సాధారణంగా ఏదో ఒక రకమైన శిక్షణ పొంది ఉండడం అవసరం. వయసు, అనుభవంతో బాటు కౌన్సిలింగులో కొంతైనా శిక్షణ ఉందాలి. ఎక్కువ భాగం ఏదో ఒక సబ్జెక్టు బోధించే అధ్యాపకులే ఒకరిద్దరు కౌన్సిలర్ లుగా ఉంటారు. వీరు కొంత కౌన్సిలింగు శిక్షణ తీసుకుని ఉంటే మంచిది.

కౌన్సిలర్ (సలహాదారు) అందుబాటులో ఉండే వ్యక్తి అయి ఉండాలి. వివేకం, సానుభూతి, విద్యార్థుల పట్ల గౌరవం, ప్రేమ కలిగిన వాడై ఉండాలి. శ్రధ్ధగా వినే స్వభావం ఉండాలి. విద్యార్థి చెప్పిన విషయాలను గోప్యంగా ఉంచే గుణం ఉండాలి. సమస్యను అర్థం చేసుకుని, దానికి తగిన పరిష్కారం ఆలోచించదానికి విద్యార్థికి తోడ్పడాలి. ఆ సమస్యలో తానే ఒక భాగమై ఉండకూడదు. కౌన్సిలింగు సంబంధంలో దగ్గర బంధువులు మంచి కౌన్సిలర్ గా ఉండలేరు.

వర్గం:సేవలు
ఇమో స్పార్క్

**ఇమో స్పార్క్** *ఆర్టీ ఫీషియల్ ఇంటెలిజెన్స్* (Artificial Intelligence) కు సంబంధించినది, ఇది ఒక ఆధునిక టెక్నాలజీ లోని మార్పు ల గురించి తెలియజే యబడింది. ప్రతి ఒకరూ నేటి తరంలో తమ మిత్రులతో, పరిచయస్తులతో, ఆత్మీయులతో స్నేహాన్ని కొనసాగించటానికి ఆర్కుట్, ఫేస్ బుక్, ట్విట్టర్ వంటివి సహజంగ వాడుతారు, వారి మిత్రుల భావాలకు, చిత్రాలకు తమ యొక్క సమాధానాన్ని లేక ఇష్టాన్ని తెలియపరుస్తారు. ఈ ఇమో స్పార్క్ ప్రతి మనిషి యొక్క భావలను, తన మనస్సులోని ఆలోచనలను గమనించి వెంటనే ఆ చిత్రానికి సంబంధించి అక్కడ తెలియజేస్తుంది. దీని ఆకారం చతురస్రంలో ఉంటుంది. మన ముఖ కవళికలు వాటిలోని మార్పులు, భావోద్వేగాలు అన్నిటిని తెలియజేస్తుంది.

దీనిని వీడియో కాన్ఫరెన్స్ ద్వారా దూరం నుంచి కూడా ఉపయోగించుకోవచ్చు. దీనిని సృష్టించింది ప్యాట్రిక్ రోసెంథాల్. ఇమోస్పార్క్ 90*90*90 గా తయారు చేయబడింది. దీని మూలాలలో ఉన్న చిప్ "ఇమోషనల్ 
ప్రొసెసింగ్ యునిట్ ("Emotional Processing Unit") గా పిలవబడుతుంది. దీని ఆధారంగా మన ఇంట్లోని ప్రతి ఒక్కరి యొక్క
అసౌష్ఠవత

***సాంఖ్యకశాస్త్రం*** (statistics) లో రెండు **విభాజనాల** ( distributions) ను పోల్చడానికి, వర్ణపట **[[కేంద్రీయ ప్రవృత్తి మాపనాలు]]** ( measure of central tendency), **విస్తరణ కొలతలు** ( measure of dispersion) సరిపోవు, అదనపు వర్ణన కొలతలు అవసరము. రెండువ విభాజనాల అంకమద్యమము, క్రమవిచలనము సమానముగా ఉన్నపటికి ఆకృతిలో అవి విభేదించవచ్చు. అటువంటి విభేదాన్ని కొలవదానికి మరొక మాపకం కావలి. అదే ***అసౌష్ఠవత*** ( skewness) .

## అసౌష్ఠవతా నిర్వచనాలు
thumbnail|అసౌష్థవత
* ఒక విభాజనములో సౌష్ఠవత లోపిస్తే దానిని అసౌష్ఠవత అంటారు అని *క్రాక్స్ టన్*, *కౌడన్* మహాశయుల అభిప్రాయము.
* *సింప్సన్*, *కాఫ్కాల* అభిప్రాయం ప్రకారం "అసౌష్ఠవత గుణకాలు( measure of skewness), అసౌష్ఠవత పరిమాణాన్నె గాక దాని దిశను తేలియజేస్తుంది. సౌష్ఠవ(symmetric) విభాజనాలలో అంకమద్యమము( arthematic mean), బాహుళకము(mode) , మధ్యగతము (median )లు సమానము. భాహుళకం విలువ అంకమద్యమముకు ఎంత దూరంమైతే అసౌష్ఠవత ఎంత ఎక్కువగా ఉంటుంది.

## అసౌష్ఠవతలొని రకాలు
thumbnail|అసౌష్ఠవత రకాలు

### సౌష్ఠవ విభాజనము
సౌష్ఠవ విభాజనము బాహుళక విలువకు ఇరువైపులా సమానముగ విస్తరించి ఉంటుంది. దీని అసౌష్ఠవ గుణక విలువ సున్న అవుతుంది.

### ధనాత్మక విభాజనము
ధనాత్మక విభాజనము బాహుళక విలువకు కుడివైపుకు విస్తరించి ఉంటుంది. దీని అసౌష్ఠవ గుణక విలువ ధనాత్మక అవుతుంది.

### ఋణాత్మక విభాజనము
ఋణాత్మక విభాజనము బాహుళక విలువకు ఎడమవైపుకు విస్తరించి ఉంటుంది. దీని అసౌష్ఠవ గుణక విలువ ఋణాత్మక అవుతుంది.

## మూలకాలు
# సుసమన్ దేన్,బర్బర ఇల్లౌస్క్ "Descriptive Statistics: Skewness and the Mean, Median, and Mode", Connexions website
# జొహ్ంసొన్, ఎన్.ఎల్., కొత్జ్, స్, బలకృష్ణన్.ఎన్. (1994) Continuous Univariate Distributions, Vol 1, 2nd Edition Wiley ISBN 0-471-58495-9

వర్గం:సాంఖ్యక శాస్త్రము
సాంఖ్యక శాస్త్రము

ఇది  ఒక గణిత విశ్లేషణ ఒక రూపం, ఇది ప్రయోగాత్మక డేటా లేదా నిజ జీవిత అధ్యయనాల సమితి కోసం పరిమాణాత్మక నమూనాలు, ప్రాతినిధ్యాలు సంకలీనలను ఉపయోగిస్తుంది. గణాంకాల ను అధ్యయనం చేయడం ద్వారా డేటా నుంచి నిర్ధారణలను సేకరించడానికి, సమీక్షించడానికి, విశ్లేషించడానికి ముగింపులను పొందడానికి మెథడాలజీలను అధ్యయనం చేస్తుంది. 
thumb|350px|right|ప్రోబబిలిటీ, విలువ మధ్య గ్రాఫ్ ప్లాట్. ఇందులో స్టాండర్డ్ డీవియేషన్, టి-స్కోర్, జెడ్-స్కోర్, క్యుములేటివ్ పర్సెంటేజ్, పర్సంటైల్ ఈక్వివాలెంట్స్ మొదలగునవి చూడవచ్చు.
**సాంఖ్యక శాస్త్రం** అనేది డేటాసేకరణ, సమీక్ష, నిర్ధారణ, అర్ధమయేలా ప్రదర్శించడం, సమీకరించడం.  వైజ్ఞానిక, పారిశ్రామిక సామాజిక సమస్యలను పరిష్కరించేందుకు సాంఖ్యక శాస్త్రం ఎంతో ఉపయోగపడుతుంది. అందుబాటులో ఉన్న గణాంకాలను అనుసరించి, తీసుకోవాల్సిన జాగ్రత్తలు, నిర్ణయాలు, ఇతర అంశాలను సాధిస్తుంది. సాంఖ్యక శాస్త్రం   గణాంకాల మీద, ఆ గణాంకాలను సమీక్షించే సాంఖ్యక శాస్త్ర పరికరాల మీద ఆధార పడి ఉంటుంది. ఈ గణాంకాలను సర్వేల ద్వారా, ఇప్పటికే ఇతర అవసరాల కోసం సేకరించబడిన డేటా, పరిశోధనాత్మకంగా అంచనా వేయబడిన డేటా ద్వారా సేకరించవచ్చు.  పరిశోధనలు, సర్వేలు ఎలా జరగాలి అన్న విషయాన్ని కూడా సాంఖ్యక శాస్త్రం నిర్దేశిస్తుంది.  
## సాంఖ్యక శాస్త్రం నిఘంటువు అర్ధం

సాంఖ్యకశాస్త్రము : తెలుగు నిఘంటువు తెలుగు-తెలుగు (జి.ఎన్.రెడ్డి-ఆం.ప్ర.సా.అ.) 1979    ప్రకారము ఒక సంస్కృత విశేష్యము.

అర్ధము :  ప్రజలసామాజికవర్గముల సాంఘికార్థిక పరిస్థితులను గురించి క్రమపద్ధతిలో విషయములను సేకరించు శాస్త్రము (Statistics). రూపాంతరాలు : సాంఖ్యకశాస్త్రము, సంఖ్యా శాస్త్రము.

## పరిధి
సాంఖ్యక శాస్త్రము అనేది  గణాంకాల ఆధారంగా ,  ఏర్పడిన  శాస్త్రము. డేటాను సేకరించడం , సాంఖ్యకశాస్త్ర  పరంగ సమీక్షించడం,నిర్ణయాలు తీసుకోవడం జరుగుతుంది

### గణిత సాంఖ్యక శాస్త్రం
గణిత సాంఖ్యక శాస్త్రం  అనేది  గణితశాస్త్రాన్ని సాంఖ్యక శాస్త్రంలో  ఉపయోగించటం.

### ప్రాముఖ్యత
విశ్లేషణలో ప్రశ్నకు సమాధానాలు అరుదుగా ఒక సాధారణ / అవును రకం సమాధానం ఇస్తాయి. ప్రస్తావన తరచుగా సంఖ్యలకు వర్తించే గణాంక ప్రాముఖ్యత స్థాయికి వస్తుంది తరచుగా శూన్య పరికల్పనను (కొన్నిసార్లు పి-విలువగా సూచిస్తారు) తిరస్కరించే విలువ సంభావ్యతను సూచిస్తుంది.

సాంఖ్యక శాస్త్రము  అనేది గణాంకాల సేకరణ, ఏర్పాటు, విశ్లేషణ, వివరణ, ప్రదర్శన అధ్యయనం. ఇది సర్వేలు, ప్రయోగాత్మక రూపకల్పన పరంగా గణాంకాలు సేకరి స్తుంది.  ఆ గణాంకాలను సేకరించదడంలొ రెండు రకాల పద్దతులను అవలంబిస్తుంది. గణాంకాలను స్వయంగ  సేకరిస్తే   ప్రిమరి  డేట అంటారు. వేరొకరి ద్వార సేకరించబడితే దానిని సెకండరి డేటా  అంటారు.
## మూలాలు

వర్గం:గణిత శాస్త్రము
పగడపు దిబ్బ

సాంకేతిక భాషలో **ప్రవాళ భిత్తిక**గా పిలవబడే **పగడపు దిబ్బ**ని ఇంగ్లిషులో **కోరల్ రీఫ్** అని అంటారు. **సీలెంటిరేటా** జీవులు కాల్షియం కార్బొనేట్ కవచాన్ని నిర్మించుకుంటాయి. దీనినే ప్రవాళం (పగడం) (కోరల్) అంటారు. **కాల్ కేరియస్** అస్తిపంజరం ఏర్పరచు అన్ని సీలెంటిరేటా జీవులకు ప్రవాళము అన్వయింపబడుతుంది.
framed|కుడి

ప్రవాళములలో ఏవో కొన్ని హైడ్రొజొవన్ పాలిప్ లు తప్ప మిగిలిన అన్ని ప్రవాళములు అంథొజొవా తరగతికి చెందినవి. ఎరుపు, నీలం, నలుపు ప్రవాళాలు అల్ల్సియయోనేరియ క్రమానికి చెందినవి. ప్రవాళాలు ప్రవాళాల గోడలను ఏర్పరుస్తాయి.
## ప్రవాళాలు-ఉనికి
# ప్రవాళపు మొలకలు భూగోళంలో 20°, 30 అక్షాంశాల మద్య ఆయనరేఖ సముద్ర ప్రాంతనికి మాత్రమే పరిమితమైనవి.
# ఇవి సముద్రము యొక్క ఉష్ణోగ్రత 20 కన్న తక్కువగ ఉండిన ప్రాంతంలో జీవించగలవు.
# అయితే పశ్చిమ తీర ఖండ ప్రాంతాలయిన ఆయన రేఖా సముద్రతీరంలో ప్రవాళాలు కనిపించవు. దీనికి కారణం సముద్రపు అడుగు భాగం నుండి చల్లని నీరు పైకి రావడం.
# ప్రవాళలు సముద్ర మట్టముకన్న ఎక్కువ ఎత్తుకు వచ్చినప్పుడు జీవించలేవు. కావున ప్రవాళాలు సముద్రంలో సంభవించే ఆటు, పోటులతో పాటు మట్టానికి కిందవరకు మాత్రమే పరిమితమై ఉంటాయి.
# ప్రవాళాలు సముద్రమట్టం నుండి 45 నుండి 50 మీటర్లు లోపలకు మాత్రమే పెరుగుతాయి. ప్రవాళాలు ఆక్సిజన్ ఎక్కువగా కలిగిన పరిశుభ్రమైన నీరు, సూక్ష్మజీవులు.

## మూలాలు

## ఇతర లింకులు

వర్గం:సముద్ర జీవులు
భీమా ప్రాజెక్టు

**భీమా ప్రాజెక్టు ** మహబూబ్ నగర్ జిల్లా ప్రాజెక్టులలో ఒకటి. దీనికే ' రాజీవ్ ఎత్తిపోతల పథకం ' అని కూడా పేరు.
## పూర్వరంగం
నిజాం రాష్ట్రంలో అప్పటి గుల్బర్గా జిల్లాలోని, ఇప్పటి మహబూబ్ నగర్ జిల్లా, మాగనూర్ మండలంలోని తంగిడి గ్రామం దగ్గర భీమా నది పై ప్రాజెక్టు నిర్మించాలని యోచించారు. కాని భాషాప్రయుక్త రాష్ట్రాలు ఏర్పడటం, తదనంతర పరిణామాలతో కర్ణాటక ప్రభుత్వం అంగీకరించకపోవటంతో ఆ ప్రాజెక్టు ఆగిపోయింది. అయినప్పటికి కృష్ణానది నుండి 20 టి.ఎం.సి.ల నీటిని వాడుకోవడానికి మాత్రం కేంద్ర జలవనరుల సంఘం అనుమతిని ఇచ్చింది. ఆ అనుమతితో రూపుదాల్చినదే ఈ భీమా ప్రాజెక్టు

## ప్రాజెక్టు స్వరూపం
ఈ ప్రాజెక్టు కింద రెండు లిఫ్టులు, ఐదు బ్యాలెన్సింగ్ రిజర్వాయర్లను ఏర్పాటుచేశారు. 
* **' మొదటి లిఫ్ట్ ** : దీనిని మఖ్తల్ మండలం, పంచదేవుపాడు గ్రామం దగ్గర ఏర్పాటుచేశారు. జూరాల జలాశయం నుండి నీటిని లిఫ్ట్ చేసి రిజర్వాయర్లలోకి నీటిని తరలిస్తున్నారు. ఈ లిఫ్ట్ కింద రెండు రిజర్వాయర్లను ఏర్పాటు చేశారు. అవి...
#సంగంబండ బ్యాలెన్సింగ్ రిజర్వాయర్: ఈ రిజర్వాయర్ కింద 64,200 ఎకరాలకు సాగు నీరు అందించడానికి ఏర్పాటుచేశారు.
#భూత్పూర్ బ్యాలెన్సింగ్ రిజర్వాయర్: ఈ రిజర్వాయర్ కింద 46,800 ఎకరాలకు సాగు నీరు అందించడానికి ఏర్పాటుచేశారు.
* **' రెండవ లిఫ్ట్ ** : దీనిని జూరాల ఎడమ కాలువ నీటిని వినియోగించి వనపర్తి ప్రాంతంలోని గ్రామమైన రామన్ పాడ్ దగ్గర ఏర్పాటుచేశారు. ఈ లిఫ్ట్ కింద మూడు రిజర్వాయర్లను ఏర్పాటు చేశారు. అవి...
1. ఎనుకుంట బ్యాలెన్సింగ్ రిజర్వాయర్: ఈ రిజర్వాయర్ కింద 14,000 ఎకరాలకు సాగు నీరు అందించడానికి ఏర్పాటుచేశారు.
2. శంకరసముద్రం బ్యాలెన్సింగ్ రిజర్వాయర్: ఈ రిజర్వాయర్ కింద 57,000 ఎకరాలకు సాగు నీరు అందించడానికి ఏర్పాటుచేశారు.
3. రంగసముద్రం బ్యాలెన్సింగ్ రిజర్వాయర్: ఈ రిజర్వాయర్ కింద 21,000 ఎకరాలకు సాగు నీరు అందించడానికి ఏర్పాటుచేశారు.

## చిత్రాలు

File:Bheema Project Stage -1 Lift, Panchadevpad.jpg|భీమాప్రాజెక్టు-స్టేజ్-1 పంచదేవుపాడు ఎత్తిపోతల కేంద్రం


## మూలాలు

వర్గం:మహబూబ్ నగర్ జిల్లా ప్రాజెక్టులు
మాతా మాణికేశ్వరి

**మాతా మాణికేశ్వరి ** మహబూబ్ నగర్ జిల్లాలోని నారాయణపేట పట్టణానికి 18 కిలో మీటర్ల దూరంలో, కర్ణాటక సరిహద్దులోని మాణిక్యగిరి కొండపై దైవాంశసంభూతులుగా పూజలందుకుంటున్న అమ్మవారు.
## జీవిత విశేషాలు
1934 జూలై 26వ తేదిన కర్ణాటకలోని మల్లాబాద్ గ్రామంలో ఆశమ్మ, బుగ్గప్పల కుమారైగా జన్మించింది. బాల్యంలో పశువుల కాపరిగా కొంతకాలం జీవితాన్ని కొనసాగించింది. ఆ సమయంలో ఆమె ఎక్కువగా ధ్యానంలోనే గడిపేదట. ఆమెది దైవిక శరీరమని తెలియక తాకినవారికి శరీరమంతా మంటలు రేగడంతో ఆమెలో ఏదో మహత్తు ఉందని ప్రజల విశ్వసించటం మొదలుపెట్టారట. 1950లో యానగుంది లోని రాందేవుని గుడిలో కొంతకాలం గడిపింది. తర్వాత 1979లో కరీంనగర్ వెళ్ళి ఒక ఆశ్రమాన్ని ఏర్పాటు చేసింది, శంషాబాద్ పెద్దషాపూర్ గ్రామం లో మరో ఆశ్రమాన్ని ఏర్పాటుచేసింది. తదనంతరం తిరిగి మళ్ళీ యానగుందికి చేరుకుంది. అక్కడే ఉన్న సిద్దేశ్వరగుట్టపై ఆశ్రమాన్ని ఏర్పాటుచేసుకుంది. అక్కడి శివాలయంలో నీటితో దీపాలు వెలిగిస్తూ గడిపేదని కథనాలున్నాయి. యానగుంది తరువాత మాతా మాణికేశ్వరి పేరు మీదుగా మాణిక్యగిరిగా మారిపోయింది. అమ్మ ఒక దైవంశ సంభూతురాలు అని స్థానికులు భావిస్తారు.

## మాణిక్యగిరిని దర్శించిన ప్రముఖులు
* కోట్ల విజయభాస్కరరెడ్డి ఆంధ్రప్రదేశ్ ముఖ్యమంత్రిగా ఉన్నకాలంలో మాణిక్యగిరిని దర్శించి అమ్మవారి ఆశిస్సులు తీసుకున్నారు.
* కర్ణాటక రాష్ట్ర మాజీ హోం మినిష్టర్ మల్లికార్జున ఖర్గే, ఇతర శాఖల మంత్రులు కూడా దర్శించుకున్నారు.

## మూలాలు

వర్గం:ఆధ్యాత్మిక గురువులు
వర్గం:1934 జననాలు
వర్గం:గుల్బర్గా జిల్లా ప్రముఖులు
ప్రపంచ ఎడమచేతి వాటం ప్రజల దినోత్సవం

**ప్రపంచ ఎడమచేతి వాటం ప్రజల దినోత్సవం** ప్రతి సంవత్సరం ఆగస్టు 13న ప్రపంచవ్యాప్తంగా నిర్వహించబడుతుంది. ఎడమ చేతి వాటం ప్రజలు ఎదుర్కొంటున్న అసౌకర్యాలపై, ప్రధానంగా ప్రపంచంలో అధిక శాతంతో ఉన్న కుడి చేతి వాటం ప్రజల కారణంగా కృత్రిమంగా ఏర్పడిన సాంకేతిక సమస్యలపై అవగాహన గలిగించి వాటిని అధిగమించడానికి ఎడమ చేతి వాటం ప్రజలకు అవసరమైన ప్రోత్సాహానిచ్చేందుకు ఉద్దేశించబడింది.

## ప్రారంభం
ఈ దినోత్సవం మొదటిసారిగా 1976, ఆగస్టు 13న అంతర్జాతీయంగా ఎడమచేతి వాటం ప్రజలచే జరుపబడింది.

## మూలాలు

## ఇతర లింకులు

* ప్రముఖ ఎడమచేతి వాటం గల ప్రజలు 
* ఎడమచేతి వాటం గలవారి వెబ్‌సైటు 
* భారత దేశంలో ఎడమ చేతి వాటం గల ప్రజల సంఘం
* ఆస్ట్రేలియా లోని ఎడమచేతి వాటాం ప్రజల వెబ్‌సైటు

వర్గం:దినోత్సవాలు
సికిందర్

**సికిందర్ ** 2014 ఆగస్టు 15 న విడుదలైన తమిళం నుండి డబ్బింగ్ చేయబడిన తెలుగు సినిమా. దీనికి అంజాన్ (2014) అనే సినిమా మూలం.
## కథ
రాజు భాయ్ (సూర్య) ముంబైలో ఓ మాఫియా డాన్. రాజుభాయ్ ను వెతుక్కుంటూ కృష్ణ (సూర్య) వెతుక్కుంటూ వైజాగ్ నుంచి ముంబైకి చేరుకుంటాడు. ముంబైలో రాజు భాయ్, అతని స్నేహితుడు చందు (విద్యుత్ జమ్వాల్) ల స్నేహం, మాఫియా సామ్రాజ్యం గురించి కృష్ణకు తెలుస్తుంది. రాజు భాయ్ స్నేహితుడు చందును ముంబైని శాసించే ఇమ్రాన్ భాయ్ (మనోజ్ బాజ్‌పాయ్) చంపేస్తాడు. తన గ్రూప్ లో కొందరు చేసిన నమ్మక ద్రోహా వల్లే చందు మరణానికి కారణమని రాజుభాయ్ తెలుసుకుంటాడు. అయితే రాజుభాయ్ ని కూడా ఇమ్రాన్ గ్రూప్ కాల్చేస్తుంది. ఇమ్రాన్ గ్రూప్ జరిపిన కాల్పుల్లో గాయపడిన రాజుభాయ్ ఏమయ్యాడు? రాజుభాయ్ ను కృష్ణ కలిశాడా? రాజుభాయ్, కృష్ణను ఎందుకు వెతుక్కుంటూ వచ్చాడు? ఇమ్రాన్ భాయ్ మాఫియా సామ్రాజ్యానికి ఎవరు చెక్ పెట్టారు? తన స్నేహితుడు చందు మరణానికి రాజుభాయ్ ప్రతీకారం తీర్చుకున్నాడా అనే ప్రశ్నలకు సమాధానమే 'సికిందర్' చిత్ర కథ.

## నటవర్గం
*సూర్య (నటుడు) - ద్విపాత్రాభినయం
*సమంత
* మనోజ్ బాజ్ పాయ్
* విద్యుత్ జమ్వాల్
*దిలీప్ తాహిల్
*రాజ్ పాల్ యాదవ్
*మరియం జకారియా (ఐటమ్ సాంగ్)
*సంజనా సింగ్

## సాంకేతికవర్గం
* ఫోటోగ్రఫి: సంతోష్ శివన్
*సంగీతం: యువన్ శంకర్ రాజా
*ఎడిటింగ్: ఆంథోని
*నిర్మాత: లగడపాటి శ్రీధర్, సుభాష్ చంద్రబోస్, సిద్దార్థ్ రాయ్ కపూర్
*దర్శకత్వం:ఎన్‌. లింగుస్వామి

## బయటి లంకెలు
* 
*చిత్ర ప్రచారం 1
*చిత్ర ప్రచారం 2
*చిత్ర ప్రచారం 3
*చిత్ర సమీక్ష 1
*చిత్ర సమీక్ష 2
*చిత్ర సమీక్ష3
*చిత్ర సమాచారం
* 
* 
* 

వర్గం:2014 తెలుగు సినిమాలు
వర్గం:తమిళ అనువాద సినిమాలు
వర్గం:సమంత నటించిన సినిమాలు
ధర్మచక్రం

అష్టమంగళ చిహ్నాలలో ఒకటి **ధర్మచక్రం**, ఇది ధర్మానికి ప్రాతినిధ్యం వహిస్తుంది, ఇది నిర్వాణ మార్గాన్ని చూపించే బుద్ధుడు యొక్క బోధన, ఇది భారతీయ బౌద్ధమతం యొక్క ప్రారంభ దశ నుంచి ఉంది.

## పదచరిత్ర
సంప్రదాయ సంస్కృత నామవాచకం ధర్మం అనగా మూలం ధర్ (dhṛ) నుండి వ్యుత్పత్తి అయినది, దీనర్థం పట్టుకోవడం, నిర్వహించడం, ఉంచడం, చట్టం యొక్క అర్థం తీసుకోబడింది. ఇది ఒక పురాతన వేద సంస్కృతం నుండి ఉద్భవించింది. 

ఈ చక్రం అనే పదం ప్రోటో ఇండో-యూరోపియన్ *kʷekʷlos నుండి పుట్టింది, దాని సహజాతాలు గ్రీకు కిక్‌లాస్, లిథువేనియన్ కాక్‌లాస్, టోచారియాన్ బి కోకలే, ఇంగ్లీషు "వీల్" అలాగే "సర్కిల్". *kʷekʷlos రూట్ *kʷel క్రియ నుంచి ఉద్భవించింది, దీనర్ధం మలుపు.

భారతదేశం యొక్క మొదటి ఉపరాష్ట్రపతి సర్వేపల్లి రాధాకృష్ణన్ భారతదేశం యొక్క అశోకచక్రం ధర్మచక్రానికి ప్రాతినిధ్యం వహిస్తుందని పేర్కొన్నారు.

వర్గం:భారతీయ సంస్కృతి
మంజుల్ భార్గవ

**మంజుల్ భార్గవ** (జననం: 08-08-1974) ఒక ఇండియన్ కెనడియన్ అమెరికన్ గణిత శాస్త్రవేత్త. సియోల్ లో జరిగిన అంతర్జాతీయ గణిత కాంగ్రెస్-2014లో 13-08-2014 న ఇతను గణిత నోబెల్ పురస్కారంగా పిలుచుకొనే "ఫీల్డ్స్ మెడల్"ను అందుకున్నాడు. గణిత శాస్త్రంలో అసమాన ప్రతిభ చూపిన వారికి ఈ ఫీల్డ్స్ మెడల్ లభిస్తుంది, దీని విజేత వయస్సు 40 సంవత్సరాలు దాటకూడదు, నాలుగు సంవత్సరాలకి ఒకసారి మాత్రమే ఈ బహుమతిని ఇస్తారు. సంఖ్యా జ్యామితిలో శక్తిమంతమైన కొత్త విధానాలను అభివృద్ధి పరచినందుకు ఫీల్డ్స్ మెడల్ పురస్కారం భార్గవకు దక్కింది. ఈయన చిన్న శ్రేణి వలయాలను లెక్కించడానికి, దీర్ఘవృత్తాకార వంపుల సరాసరి శ్రేణి అవధిని నిర్ధరించడానికి సంఖ్యా జ్యామితిలో ఈ శక్తిమంతమైన కొత్త విధానాలను ఉపయోగించాడు. గణిత శాస్త్రంలో అపార నైపుణ్యమున్న ఇతను అనేక ప్రపంచస్థాయి బహుమతులను సొంతం చేసుకున్నాడు.

## ఇండియన్ కెనడియన్ అమెరికన్
భార్గవ 1974లో కెనడాలో జన్మించాడు, అమెరికాలో పెరిగాడు, అలాగే మధ్యమధ్యలో కొంతకాలం భారత్ లోనూ గడిపాడు.

## విద్య
2001లో అమెరికాలోని ప్రిన్స్‌టన్ విశ్వవిద్యాలయం నుంచి పీహెచ్‌డీ పొందిన భార్గవ అదే యూనివర్సిటీలో 2003 నుంచి ప్రొఫెసర్‌గా పనిచేస్తున్నారు.

## మూలాలు
* ఈనాడు దినపత్రిక - 16-08-2014 (రాగం.. తాళం.. గణితం బహుముఖ ప్రజ్ఞావంతుడు మంజుల్ భార్గవ) 

వర్గం:1974 జననాలు
వర్గం:జీవిస్తున్న ప్రజలు
వర్గం:21వ శతాబ్ద గణిత శాస్త్రవేత్తలు
వర్గం:కెనడియన్ గణిత శాస్త్రజ్ఞులు
వర్గం:భారత సంతతికి చెందిన కెనడా ప్రజలు
వర్గం:క్లే రీసెర్చ్ అవార్డు గ్రహీతలు
వర్గం:ఫీల్డ్స్ పతక విజేతలు
వర్గం:పద్మభూషణ పురస్కార గ్రహీతలు